
MDCCCLXXIU. 


Epistularum  quae  dicuntur  ad  Caesarem  senem  de  republica  aucto- 
rem  non  esse  Sallustium,  omnes  fere  viri  docti  prò  certo  habent.  At  Hen- 
ricus  Jordanus  novissime  libello  suo ,  qui  inscribitur ,  ,de  suasoriis  ad 
Caesarem'  (Berol.  1868.)  eas  dicit  a  rhetore  aliquo  inter  Flaviorum  et 
Antoninorum  aevum  aetatem  agente  esse  conscriptas  eo  Consilio ,  ut 
adulescentuli  iis  quasi  exemplis  usi  et  Sallusti  stilum  imitari  et  epistu- 
lam  orationemque  ipsi  componere  docerentur  (Jord.  de  suas  p.  II  et 
XXXII.)  Sed  iam  primum  illud  mihi  persuadere  non  possum,  utrum- 
que  libellum  ab  uno  eodemque  scriptum  esse.  (Jord.  de  suas.  p  II  et 
edit.  praef.  p.  VI.  Nam  quod  in  utraque  suasoria  —  quam  dicit  — 
cum  verba  et  locutiones  complura,  tum  totae  sententiae  ad  verbum  sunt 
repetita  (cf.  Jord.  de  suas.  p.  XXXI.)  facilìus  intellegitur ,  cum  sumi- 
mus,  alterius  scriptorem  alterum  imitatum  esse  atque  excerpsisse,  quam 
si  utramque  ab  uno  scriptam  putamus. 

Sed  ut  iam  expressis  verbis  quid  sentiam  dicam,  alterum  libellum 
epistulae  formam  prae  se  ferentem  vere  Sallustianum,  alterum,  qui 
orationem  redoleat  rhetoris  cuiusdam  esse  censeo.  Quam  opinionem  cum 
iam  obiter  perlegendo  animo  imbibissem,  accuratius  investigando  atque 
Jordani  commentatione  summo  cum  studio  pertractata,  non  solum  non 
hebetiorem,  sed  etiam  in  dies  firmiorem  in  pectore  fieri  sensi. 

Sed  ut  omnia  recte  atque  ordine  suo  tractem,  primum  dicenda 
sunt  nonnulla 

de  ocdicibus 

quibus  haec  scripta  nobis  sint  servata.  Cum  enim  Sallusti  bdlorum, 
quae  dicuntur,  manuscriptorum  magna  adhuc  enstc-t  moles,  hi  libelli,  si 
recte  Gerlachium  (edit.  prim.  Bas.  1823  —  31.  voi.  II  de  codd.  p.  22.) 
et  Jordanum  M.  RH.  N.F  v  XVIII  p.  585.  seqq,)  intellexi,  tribus  tan- 
tum codicibus  nobis  sunt  servati.  Inveniuntur  enim  in  tribus  codieibus 
Vaticamis:  A  3864  saec.  X  —  B.'  Urbinas  411.  —  C,  Vatic.  3415. 
Nam  de  aliis  libris  manuscriptis  nunc  depcrditis,  quo.s  olim  Sallusti 
editores  aut  habuere  aut  habuisse  videntur  mentiouem  fieri  vix  opus 
est.  Neque  ex  illis  tribus  alter  et  tertius,  quoniam  Jordanus  (M.  RH. 
NF.  voi,    XVIII   p.  586  seqq.)  primum   signo    3864    notatum,    unicum 

orationum  epistularumque  ex  Sallusti  historiis  excerptarum  itemqne  sua- 
soriarum,  quas  dicit,  fontem  ita,'  ut  confidere  possimus  ostendit,  ullius 
est  momenti,  Quod  antea  Orellius  iam  viderat  («f.  Orellii  ,historia 
critica  eclogarum  cet.  p.  12  et  edit.  1840  praef.  p.  VI'  orationes  — 
et  epistulae  ab  antiquissimo  cod.  Vatic.  3864  saec.  X  servatae  —  is 
codex  omnium  àq%é%\)nov)  Nec  Weinholdius,  qui  nuper  (1871  dissert. 
Lips.)  accuratiorem  de  hoc  codice  quaestionem  instituit  aliter  sensisse 
videtur. 


Quid  Sallusti  editores  aliique  viri  docti  Iris  de. 
scriptis  iudicaverint. 

Princeps  igitur  editio  Sallusti  operum  (Venet.  1470)  has  quoque 
epistulas  continuit,  neque  usque  ad  Cortium,  quoad  ego  quidem  scio 
ullus  editor  eas  una  cum  ceteris  Sallusti  scriptis  non  in  lucem  proferen- 
das  esse  censuit. 

Sed  iam  Lud.  Carrio  (in  Gruteri  edit.  1607.)  eas  subditicias  esse 
voluit.  Contra  Jan.  Bousa  in  annotationibus  ad  eandem  Gruteri  edi- 
tionem  adiectis  propter  Sallustianum  sermonis  colorem  earum  fidem  veri- 
tatemque  infringi  non  patitur.  Deinde  Cortius  (edit  Lips.  1725.)  et  in 
Dousam  et  in  quemlibet  alium  earum  vindicem  flagranti  ardore  invectus 
est  ita,  ut  poste  a  his  edendis  parcius  editores  Sallusti  operam  dederint. 
Gerlachius  enim  (edit.  Basii.  1829  —  310  eas  commentario  instruere  su- 
pervacaneum  duxisse  neque  alia  de  causa  typis  exprimendas  curasse  vi- 
detur, nisi  ut  pravas  eas  atque  nullius  pretii  esse  ostenderet.  Orellius 
vero  causam,  qua  commotus  hos  quoque  libellos'  una  cum  Sallusti  scrip- 
tis sibi  edendos  putaverit,  his  verbis  aperit:  (praef.  edit.  p.  VI.)  ,sed 
ex  eodem  codice  (Vatic.  3864.)  etiam  Pseudo-Sallnslii  ad  Caesarem 
epistolas,  declamatori  alicui  Frontoniano  sive  antiquario  tribuendas,  prop- 
ter hanc  unam  rationem  accurate  exprimere  '  placuit,  quod  vix  aliam  oc- 
casionerà mihi  in  posterum  oblatum  iri  putabam,  qua  hoc  quamvis  tenue 
ac  falsimi  latinae  antiquitatis  monumentum  ea  tandem  forma  ederem, 
quam  unam  veram  atque  integram  esse  duco'.  Porro  Kritzius  eas  vi- 
liores  quam  ut  ederet,  ratus,  de  iis  atque  Gerlachii  iudicio  disseruit  in 
edit.  prior.  praef.  p.  XVIII  seqq.  Ceteri  recentes  Sallusti  editores  haec 
scripta  omnino  omiserunt  excepto  Jordano,  qui  suae  editioni  hòs  quoque 
libellos  addidit  posteaque  commentationem  supra  landatam  scripsit.  At 
contra  Sallusti  patrocinium  C.  Spandavius  (programmate:  Sallust  ein 
Pamphletist?  Bayreuth.  1869.)  arripuit.  Et  iam  prius  A.  Haakhius  in 
Paulii  ER.  voi.  IL  p.  1214.  professus  erat:  ,Die  Authentie  dieser 
Briefe  werde  idi  an  einem  andern  Orte  nachzuweisen  suchen';  quod 
quidem  promissum  ratum  facere  postea  destitit.  Sed  ne  quid  neglexisse 
videar,  Buretteum  nominabo,  qui  in  editione  (Lips.  1836)  has  quoque 
epistulas,  quas  dicit,  et  typis  exprimi  curavit  et  commentario  quamvis 
tenui  instruxit.  Is  in  praefatione  (p.  11)  dicit:  optimos  Sallusti  inter- 
pretes  Gallicos  —  quibus  ipse  assentitur  —  idem  his  de  scriptis  sen- 
tire atque  Dousam,  horum  libellorum  quasi  Sallustianorum  primum  vin- 
dicem.    Atque  ex  notula  huic  loco  aptata  videmus  eum  a  Petro  Ciac- 

conio  nondum  didicisse,  alterum  horum  libellorum  orationem,  alterum 
esse  epistulam,  nani  utramque  dicit  epistulam.  Ceterum  horum  ordi- 
nem  a  codice  praescriptum  convertit  ita,  ut  alterum  in  prioris  substi- 
tuerit  locum,  prius  alterum  subsequi  voluerit.  —  His  de  codicibus  edi- 
tionibus  dissertationibusque  praemissis  transeamus  ad  ipsam  rem  de  qua 
agere  nobis  propositum  est. 

Pars  prior. 

Suasoriae  et  epistulae  scriptores  esse  seiungendos. 

Sed  priusquam  id  incipiam  pauca  praemonenda  sunt  de  loco, 
quem  inter  Jordanum  et  Spandavium  diversa  sequentes  ipse  teneam. 
Jordanus  igitur  non  tam  ostendere,  qui  bus  indiciis  nostri  libelli  tanquam 
subditicii  cognoscantur,  quam  cum  falsos  eos  esse  inter  omnes  doctos 
constare  putet,  temporis  spatium,  quo  sjnt  scripti  accuratius  definire  vult. 
At  contra  Spandavius  summa  cum  confidentia  utrumque  eorum  genui- 
num  esse  contendit.  Sed  quoniam  Jordani  commentatio  ei  non  multum 
ante  ipsius  opusculi  confectionem  in  manus  venit,  non  omnibus  locis 
eum  refutare  potuit.  Similiter  ego  Spandavii  opinionem,  cum  eius 
programma  serius  accepissem,  non  ita,  ut  volui,  respicere  potui. 

Ipse  igitur  cum  Spandavio  facio  contra  Jordanum,  cum  quod  ille 
tanquam  veruni  praesumpserit,  falsum  esse  contendimus,  nec  tamen  in 
eo  cum  Spandavio  consentio,  quod  ilfe  utrumque  libellum  prò  genuino 
habet. 

Primum  igitur  probatjirus  sum,  bas  epistulas  vel  suasorias  non  ab 
uno  nomine  esse  scriptas.  Sed,  quo  facilius  libelli  inter  se  dignoscan- 
tur  neve  lectores  in  errorem  inducantur,  mihi  Iiceat  priorem  orationis 
speciem  prae  se  ferentem  suasoriam  appellare,  alterum  epistulam.  Nam 
liberum  neque  codicis  auctoritate  vinctum  est  nostrum  de  horum  inscrip- 
tione  iudicium.  In  codice  enim  Vatic.  3864  his  praescripta  sunt  nulla 
nisi  haec  verba:  ,acl  Caesarem  senem:  de  republica  incip.  feliciti'  deinde 
post  finem  prioris  libri  duorum  versiculorum  spatium  litteris  non  con- 
scriptum hunc  ab  altero  disiungit,  nulla  propria  praescriptione  addita; 
denique  in  fine  alterius  subscriptum  est  ,explicit'  et  id  quidem  a  recen- 
sore ut  videtur  manu» 

Cap.  I. 

Quae  indicia  originis  in  codice  Vatic.  3864  inveniantur, 
quidque  ex  iis  colligi  possit. 
Videamus  igitur  Vaticani  codicis  totius  speciem,  quomodo  ordinem 
atque  seriem  singulorum  excerptorum  iiistituerit:  (cf.  Jord*  M.  RH. 
ìsF.  v«  XVIII  p.  585  seqq.)  Prima  codicis  folia  Caesaris  de  bello  Gal- 
lico commentarios,  Aethici  nonnulla  et  Plinii  epistulas  continent,  dein- 
ceps  orationes  ex  Sallusti  Catilina  et  Jugurtha  depromptas,  tum  oratio- 
nes ex  historiis  hoc  titulo  praescripto:  ,C.  Crispi  Sallusti  orationes  ex- 
cerpta de  historiis  incipit  feliciterà  Sunt  autem  hae:  oratio  Lepidi  cons. 
ad  p.  r.;  oratio  Philippi  in  sea?  oratio  Cai  Cottae  ad  p.  r.-  oratio 
Macri  trib.  pleb.  ad  pi.  Tnm  sequuntur  sub  novo  titulo  :  ,epistulae:  Ca- 

tilìnae  ad  Catulum,  Lentuli  ad  Catilinam;  Scipionis  ad  Micipsam;  epis- 
tola Cn.  Pompei  ad  senatum;  Adherbalis  ad  senatum;  epistula  Mithri- 
datis;  ad  Caesarem  senem:  de  republica  incip.  felicit. 

Itaque  librarius  vel  potius  primus  huius  delectus  confector  sic  dis- 
posuit  excerpta,  ut  primum  ve]let  omnes  Sallusti  scriptis  insertas  ora- 
tiones  et  quidem  priore  loco  ex  bellis,  altero  ex  historiis  depromptas 
collocari.  Quod  consilium  idem  secutus  esse  videtnr  in  epistulis  ordi- 
nandis.  praeterquam  quod  librarli  fortasse  culpa  Cn.  Pompei  epistula 
falsum  in  locum  irrepsit.  Sed  ex  hac  eclogarii  ratione  aliquid  de  nostris 
libelli*  conici  posse  videtnr»  Nam  quoniam  librarius  toti  seriei  prae- 
scripsit:  ,epistulae'  et  iam  superiores  paginae  Sallusti  scriptis  completae 
snnt  neque  sequentes  alias  atque  genuinas  continent  Sallusti  epistulas,  is  qui- 
dem voluit  intellegi  sub  voce  ,epistulae',  epistulas  et  Sallusti  scriptis  ex- 
cerptas  et  ab  ipso  Sallustio  missas,  ut  necessario  ad  illud  ultimimi  prae- 
scriptum  ,ad  Caesarem  senem'  snpplendum  sit:  ,Crispi  Sallusti  epistulae' 
(cf.  supra  ,Adherbalis  ad  senatum'  scil.  ,epistula').  Itaque,  ut  mibi  qui- 
dem videtnr,  dubitari  non  potest,  quin  illarum  eclogarum  compositor 
has  quoque  nobis  tanquam  genuinas  tradere  voluerit. 

Porro  illud  ter  in  titulis  adhibitum  ,incipit'  non  sine  aliquo  mo- 
mento est.  Indicat  enim  ex  tribus  fontibus  hausisse  compositorem.  Ita- 
que habebat,  ut  opinor,  primum  collectionem  veterem  orationum  ex  bellis 
excerptarum,  item  alteranti  ex  historiis  confectam,  cui  tamen  in  eodem 
codice  agglutinata  fuisse  videtur  epistularum  Sallusti  collectio,  ea  quidem 
non  integra,  cui  plagulae  partim  deerant,  partim  falsum  in  locum  casu 
pervenerant,  ita  ut  exempli  gratia  Catuli  litterae  (cf.  Spand.  1.  1.  p.  5.) 
omissae,  Pompei  vero  falso  insertae  sint  loco.  Postremo  ex  tertio  quo- 
dam  codice  exscripsit  ,epistulas'  illas  ad  Caesarem*  Quarum  in  titulo  il- 
lud ,ad  Caesarem  senem'  a  rubricatore  codicis  Vatic.  sponte  additum 
esse  non  potest.  Facio  enim  hic  prorsus  cum  Jordano,  qui  suasoriarum 
scriptorem  hoc  titulo  ipso  se  prodidisse  censet.  fcf.  Jord.  de  suas.  p.  5. 
vides  scholam  redolere  illud  ,ad  Caesarem  senem'  nec  additum  esse  se- 
nem a  librario  indici  genuino,  nedum  scriptum  esse  possit  a  non  per- 
sonato  Sallustio.)  Qua  de  re  contendo  hunc  titulum  iam  in  codice  eo, 
quo  primum  haec  duo  scripta  una  edita  sunt,  infuisse.  Sed  quoniam 
hic  quadrat  in  suasoriam  tantum,  non  in  epistulam  quasi  scriptam  aut 
fictam  in  hominem  vix  quinquaginta  "annorum,  (cf.  Mommsen.  H.  R. 
voi.  IH  p.  15.)  deinde  quia  suasoria  illa  secundum  temporum  ratìonem 
epistulae  potius  postponenda  est,  iam  codicis  auctoritate  magna  mihi  vi- 
detur suspicio  moveri  in  suasoriam  ut  subditiciam  et  aliena  manu  cum 
epistula  genuina  consulto  copulatam  atque  una  editam. 

Cap.  II. 

De  similitudine,  quae  intercedat  inter  suasoriae  epistulaeque 
scriptorum  et  Sallusti  dicendi  genus. 

Veruni  coucedendum  est  omnium  primum,  utrumque  libellum  Sal- 
lustiano  stilo  esse  scriptum,  quod  nemo  unquam  negavit.  Quin  etiam 
hic  ipse  color  sermonis  effecit,   ut  et  suasoria  et  epistula   olim  prò  gè- 


nuiuis  haberentur,  ita,  ut  Dousa  Camorri,  opinor,  repugnans,  his  verbis 
gravissimis  suam  de  re  sententiam  explanaret:  ,e  summo  puteo1  inquit, 
similior  nunquam  potest  aqua  aquae  suini,  quam  liaec  ipsa  sunt  et  al- 
tera illa,  quae  de  Sallustianis  naufragiis  reliqua  deorum  uobis  benignitas 
fecit'.  At  maiore  etiam  ardore  et  meliore  quam  Carrio  eventu  Cortius 
in  bunc  scriptorem  invectus  est.  Is  enim  quasi  nunquam  a  latere  imi- 
tatoris,  quem  ducit,  discedens  vestigia  eius  premit,  magnoque  interdum 
paene  ridiculo  studio  Sallusti  sui  famam  atque  gloriam  contra  usurpa- 
toris  et  nominis  et  stili  impudentiam  atque  imprudentiam  defendendas 
sibi  putabat.  Ubique  enim  ostendere  studet,  quo  ex  capite  qua  ex  pa- 
ragrapho  Sallusti  scriptorum  imitator  sua  deprompserit.  Sed  omnem 
operam,  sicut  mini  quidem  videtur,  frustra  consumpsit,  cum  quod  evin- 
cere voluit  non  solum  non  consequeretur,  sed  eo  clarius  omnes  edoceret, 
imitationem,  —  si  imitationetn  eam  putamus  —  quod  quidem  attinet 
ad  totius  stili  speciem  cum  maxime  in  epistula  praeclaram  atque  dexter- 
rimam  esse.  Nec  profecto,  nisi  alia  haberemus,  quibus  nixi  fraudem 
detegere  possemus,  ex  stilo  ipso  ne  suasoriam  quidem  quasi  Sallustio 
indignam  nos  probaturos  speraiemus.  Nam  omnes  proprietates  Sallus- 
tiani  sermonis  Me  quoque  reperiuntur:  famosa  illa  et  iam  ab  antiquis 
grammaticis  notata  brevitas  obscuritasque  orationis,  simplicitas  structurae, 
multitudo  asyndetorum,  paucitas  periodorum,  membrorum  tamen  artifi- 
ciosa interdum  responsio,  temporum  et  modorum  singularis  et  proprius, 
adiectivorum  et  participiorum  substantiva  vi  usurpatorum  creber  usus, 
—  insolitae  verborum  formae:  supina,  frequentativa,  archaismi  etc.  etc. 
Nec  tamen  ad  eam  perfectionem  suasoria  perducta  est,  ut  non  re- 
stent,  qnae  attenti  lectoris  suspicionem  moveant.  Et  hic  vituperandus 
est  sicut  olim  Dousa,  ita  nunc  Spandavius,  quod  non  accuratius  inqui- 
siverint.  At  alii  nimium  faciunt  in  verborum  et  formularum  usu  abiu- 
dicando  a  Sallustio,  quod  inprimis  cadit  in  Jordanum.  Omnes  vero  de- 
liquisse  mini  videntur,  cum  duos  hos  libellos  tanquam  unum  et  ab  eodem 
auctore  confectum  opus  una  eademque  ratione  aestimandos  putaverunt» 
Nam  quod  iam  forma  inter  se  disiuncta  sunt,  diutius  nunc  non  premam. 
Sed  alia  inter  illos  libros  intercedit  discrepantia,  quae  attinet  ad  copiam 
verborum  in  utroque  diversam: 

Cap.  III. 

De  copia  verborum  in  utroque  conspicua. 

Constat  igitur  Sallustium  ita  composuisse  libros  suos,  ut  paucitate 
verborum  contentus  bella  atque  rerum  mutationes  ceteraque  descripserit, 
ita  tamen  ut  etiam  atque  etiam  recentia  interdum  inusitata  adsumpserit 
verba,  quae  postea  raro  aut  nunquam  adhibuerit.  Ita  varietatem  ora- 
tionis, quam  maxime  amat,  etiam  varia  verborum  copia  augebat.  Quare 
Sallustius  mini  videtur  quasi  pictor,  qui  prima  picturae  lineamenta  pau- 
cis  designet  coloribus,  tum  iterum  atque  iterum  alios  adiciat  colores, 
quibus  imaginem  notet  et  illuminet,  interdum  vero,  quo  singularem  quon- 
dam efficiat  affectum,  uno  in  loco  singulari  aliquo  colore  semel  utatur, 
quem  nunquam   alibi  aut  raro  adhibiturus  sit.  —  Quae  cum  ita  sint, 

apud  Sallustium  permulta  inveniuntur  vocabula  semel  aut  bis  usurpata, 
nec  tamen  omnia  ea,  quae  archaismos  diceres,  sed  etiam  ea  quae  ab  aliis 
scriptoribus  saepissime  usurpantur.  Itaque  si  in  nostris  libellis  complura  in- 
sunt  verba,  quae  in  Sallusti  scriptis  non  inveniuntur,  id  per  se  testimonio  esse 
non  potest,  eos  a  Sallustio  scriptos  non  esse.  Sed  si  viderimus,  compa- 
ratis  illis  in  utroque  libello,  ut  ita  dicam,  abundantibus  vocabulis,  ne 
unum  quidem  in  alterutro  repetitum  esse,  id  iure  mirum  esse  dicemus. 

§.  1.  De   vocabulis    ,abundantibus'    in    epistula   deque  illis,    quae 
Jordanus  indicia  ducit  posterioris  aevi, 
Abundant  igitur  in  epistola: 


additamentum 

fugax 

numen 

adiuto 

funditus 

obsum 

amarus 

generatim 

obtrecto 

amens 

honestamentum 

occupatio 

amplifico 

iactura 

orbus 

ango 

inflecto 

pauper 

concilio 

inprudens 

penetro 

confusus 

inscius 

proclivis 

congruo 

insiticius 

prospicio 

deminuo 

insperans 

stabilio 

discribo 

inviso 

stupor 

discriptio 

libere 

succumbo 

dispalor 

macto 

tabella 

distineo 

medio  criter 

vaco 

egregie 

membrum 

versutus 

fluctuo 

multipliciter 

vigilantia 

volito. 

8 ed  ne  quis  bunc  numerum  vocabulorum  maiorem  existimet,  qui 
praesertim  in  tam  parvulo  opusculo,  abundans,  ut  ita  dicam,  esse  pos- 
sit,  conferat,  si  placet  Sallusti  aut  Catilinam  aut  Jugurtham  et  eundem 
vel  etiam  maiorem  prò  parte  rata  numerum  inveniet.  Possum  exemplis 
allatis  fidem  facere  meis  verbis,  possum  omnia  Sallusti  vocabula  distri- 
buere  in  duas  classes,  quarum  priorem  faciant  ea,  quae  frequenter  et 
libenter,  ut  videtur,  apud  eum  adhibita  sunt,  alteram  ea,  quae  semel  aut 
raro  usurpantur;  sed  quoniam  primo  obtutu  unusquisque,  si  Dietschii 
aliorumque  indices  aut  lexica  verborum  Sallustianorum  inspexerit,  rem 
ita  sese  habere  intellexerit,  tam  molesto  opere  supersedere  posse  mihi 
videor. 

Sed  si  vocabula  supra  aliata  perìustraverimus ,  primum  duo  repe- 
riemus,  quae  archaismorum  nomine  vulgo  appellantur  5  sunt  autem:  ,addi- 
tamentum'  et  ,honestamentum'  quorum  tamen  prius  etiam  apud  Ciceronem  in- 
venitur.  (cf.  Cic.  prò  Sest.  §.68.  intercessit  Ligus  ille  nescio  qui,  addita- 
mentum inimicorum  meorum.)  ;  alter um  vero  munitur  collatis  locis  Sallustia- 
nis  H  I,  55etH,  I.  41,21  (D»),  ubi  bis  exstat  simillimum  buie  vocabulum 
,dehonestamentum'*  Deinde  ,adiuto'  et  ,volito'  frequentativa  sunt,  cuius 
generis  vocum  frequens  apud  Sallustium  usus  unicuique  satis  est  cogni- 

tus.  Tum  insunt  nonnulli  quos  dicimus,  termini  publici,  velati,  ,tabella, 
discribo,  discriptio';  reliqua  omnia,  paucis  cxceptis,  de  quibus  paulo  infra 
separatim  agemus,  ab  optimis  aureae  latinitatis  scriptoribus  adhibita  sunt 
et  paene  casu  quodam  miro  dicas  factum,  quod  unum  alterumve  alibi 
in  Sallusti  scriptis  non  inveniatur;  exempli  gratia:  ,pauper'  adiectivum, 
quamquam  Sallustius  substantivo  utitnr  idemque,  ,divitiae'  et  ,dives'  iis 
opposita  vocabula  saepius  adhibet,  tamen  nullo  loco  exstat.  Quod  cum 
videris  in  nostra  inesse  epistula  vix  eius  scriptori  vitio  vertas. 

Sed  restant  alia,  quae  Jordanus  quasi  indicia  ducit  posterioris  aevi. 
Ea  nunc  singillatim  pertractemus: 

Cap.  VII  §.  1.  ,bostem  adversum  deprimere'  (Jord.  de  suas.  p.  30.). 
Deprimendi  vox  apud  Sallustium  bis  exstat  (C.  55,  3  et  H.  I,  60.  [D]). 
Locum  vero  Livianum  (lib.  XXX.  cap.  36  §.  6  ,nam  tam  noscendi  in 
praesentia  quam  deprimendi  hostis  causa')  a  Jordano  ipso  allatum  pror- 
sus  in  nostrum  quadrare  contendo.  Kam  sensu  translato  utroque 
loco  hoc  vocabulum  usurpatili*,  nec,  quod  apud  Livium  de  hostibus  ma- 
ritimis,  hic  de  quolibet  infenso  agatur,  tanti  mihi  videtur  momenti. 

Cap.  X  §.  5,  ,multipliciter'  ,non  videri  ante  Quintilianum  dictum 
a  quoquam'  (Jord.  de  suas.  p.  29.).  Sed  si  ,simpliciter'  aliaque  iam  a 
Cicerone  ceterisque  optimis  scriptoribus  dicebantur,  etiam  Sallustius  ,mul- 
tipliciter'  sive  ipse  formare  sive  ex  cotidiano  sermone  depromere  potuit. 
Nam  Quintilianum  eius  esse  inventorem  vix  crediderim. 

Cap.  XI  §.  3.  ,insiticius'  (Jord.  de  suas.  p.  10.)  ,verbum  esse 
insolens,  quod  memoriam  excitet  Catilinae  dicti,  qui  inquilinum  urbis 
vocaverit  Tullium'.  Sed  profecto  hoc  verbum  insolentius  non  est,  quam 
illud  (Jug.  XII,  3)  ,advecticius',  quod  solus  omnium  adhibuisse  videtur 
Sallustius.  Laudibus  potius  efferre  quam  vituperare  decet  eum,  qui  hoc 
bonum  aptumque  verbum  —  translato  quidem  sensu,  nam  propria  ac 
nativa  significatione  etiam  apud  Varronem  exstat  —  aequalibus  dona- 
verit.  Ceterum  si  revera  epistulae  scriptoris  animo  ille  locus  (Cat 
XXXI,  7.)  obversabatur,  mirum  videtur,  cur  non  illud  potius  vocabu- 
lum pariter  insolens  adhibuerit  quam  hoc. 

Cap.  Y  §.  6»  ,dispalari'  (Jord.  de  suas.  p.  29.)  a  personato  Sal- 
lustio solo  vi  quidem  translata  esse  adhibitum.  Sed  quoniam  palandi 
verbum  simplex  quater  apud  Sallustium  reperitur,  idque  adeo  ei  fuit 
usitatum,  cur  non  dispalandi  verbo  composito  etiam  translato  sensu  uti 
potuit? 

His  singulis  pertractatis  iniuria  Jordanum  offendisse  mihi  quidem 
persuasum  est.   — 

§.  2.    De  vocabulis  in  suasoria  abundantibus: 
Sed  transeamus   nunc    ad   suasoriam    videamusque    quae   verba    ibi 
abundent  quidque   de  iis  statuendum  sit  : 

administratio  conscindo  fabcr 

assentor  corruo  funus 

auctus  creditor  inaequalis 

candidus  debitor  incuria 

civiliter  evolvo  indulgo 

claudus  expio  inspoliatas 

invoco 

opprobrium 

recido 

meditor 

pervado 

ritus 

nequam 

pervorse 

stabilis. 

obsequor 

qualiscunque 

vastatio 

Archaismos  et  frequentativa  hic  frustra  requirimus  neque  adsunt 
talia,  quale  erat,  ,insiticius'  audacter  translato  sensu  adhibitum  aut  tam 
insolens  adverbium  ut  ,multipliciter'  (nani  ,civiliter'  iam  apud  Cicero- 
nem  exstat.)  Omnia  potius  vere  latina  et  ab  optimis  scriptoribus  adhi- 
bita  sunt. 

Hac  igitur  comparatone  instituta  si  nihil  aliud,  id  quidem  me  os- 
tendisse  spero,  iam  copia  verborum  hos  duos  libellos  inter  se  discrepare 
ita,  ut  epistula  etiam  in  illis  verbis,  quae  in  ceteris  Sallusti  libris  de- 
sunt,  magis  tamen  Sallustianum  sermonem  redoleat  quam  suasoria. 

Cap.  IV. 

Particularum    in    epistula   et    suasoria  usurpatarum  cum  ge- 
nuinis  Sallusti  scriptis  comparatio. 

Sed  rem  ad  meliorem  frugem  perducere  mihi  visus  sum  particula- 
rum horum  libellorum  usu  cum  Sallusti  scriptis  comparato.  Sunt  igi- 
tur in  suasoria  complura,  quae  Sallustio  impertìre  mihi  nefas  esse  videtur, 
cum  in  epistula  omnia,  quae  discrepant  ab  usitato  Sallusti  sermone,  bene 
quidem  explicari  possi nt,  universa  vero  piane  cum  eo  consentiant.  Huc 
accedit,  ut  epistula,  si  genuina  Sallusti  est,  multo  ante  scripta  sit,  quam 
is  rebus  gestis  Komanorum  memoriae  mandandis  operam  dederit,  quo 
tempore  in  universum  eius  de  grammatica  ratione  iudicium  atque  stili 
proprietates  corroborata  esse  necesse  erat,  tamen  singula  fluctuare  mi- 
rum  esse  non  poteste 

Coniunctiones  igitur  selectae 

ex  epistula:  |  e  suasoria: 

quippe  e.  indie.  Y,  7;  VII,  7; 
X,  8 
quippe  e.  coni  I,  1.  XI,  3. 

-  qui  e,  -      IX,  3. 

-  si  e.  -      XIII,  6. 


quippe  e.  coni  VII, 


VII,   1,  quippe  res  parvas   tantum 
ingenium  attingere  nequiret 
(Vat.  neq/iret) 

,quippe  cum'  et  ,quippe  si'  alibi  apud  Sallustium  non  exstant,  ne- 
que , quippe  qui'  cum  coniunctivo  coniunctum.  Sed  omnia  haec  apud 
alios  bonos  scriptores  inveniuntur,  Statuendum  igitur  est,  borum  scrip- 
torum  et  Sallusti,  tum  quidem  cum  bellorum  et  historiarum  libros  confecit, 
hac  de  re  iudicium  diversum  fuisse.  Scimus  autem  Sallustium  fere  semper 
nativam  et  aliorum  verborum  et  particularum  significationem  retinere  vo- 
luisse,  quod  consilium  etiam  in  huius  usu  eum  secutum  esse  contendo. 
Nam  perlustratis  omnibus  locis  Sallustianis,  ubi  haec  particula  exstat, 
invenimus  eam  semper  adverbii  magis  quam  coniunctionis  vicem  praestare. 
Nativa  autem  significatio  erat  interrogativa.  Hanc  in  omnibus  Sallusti- 
anis locis  aliqua  ex  parte  conservatam  videmus,  nani  semper  enuntiatum 
quod  subsequitur   quasi  interrogationi  rèspondet  praecedenti.     Quod  au- 

tem  coniunctionis  naturarci  atque  indolem  nondnm  prorsus  induerit,  testi- 
monio sunt  loci,  ubi  in  parenthesi  sine  verbo  est  positum,  veluti  Jug. 
66,  3.  ,milites  inermos  quippe  in  tali  die';  Jug.  105,  4  ,sed  spes  am- 
plior  quippe  victoribus'. 

Qua  de  re  statuendum  est,  nane  particulam  apud  Sallustium  extra 
enuntiati  structuram  locum  tenere  falsoque  de  eius  cum  indicativo  struc- 
tura  dici.  Itaque,  si  relativum  aut  alias  coninunctiones  (cum,  si)  cum  ea 
iuncta  videmus,  quaerendum  est,  num  relativum  aut  coniunctio  per 
se  coniunctivum  poscat  aut  indicativum.  Tn  locis  igitur  epistulae 
et  ,quiw  et  ,cum'  coniunctivum  poscunt  (I,  1.  XI,  3  IX  3,)  neque 
vitio  verti  potest  scriptori,  quod  secundum  regulam  grammaticam 
coniunctivo  est  usus.  Quod  autem  Sallustius  postea  , quippe  qui'  sem- 
per  cum  indicativo  coniunxerit,  severior  mihi  quidem  videtur  lex 
et  ea,  quam  ipse  tum  sibi  imposuerit,  cum  rationes  grammaticas,  quas 
in  rebus  gestis  scribendis  sequi  vellet,  animo  constitueret.  Sed  falsissi- 
mus  est  neque  cum  innata  huius  particulae  natura  aut  cum  Sallusti  usu 
ullo  modo  consentit  suasoriae  locus,  ubi  ,quippel  adhibitum  est  tanquam 
iusta  coniunctio  itaque  cum  coniunctivo  audacter  est  positum.  Ceterum, 
quod  saepius  iam  videbimus,  verecundia  quadam  atque  timiditate  suaso- 
riae scriptor  hanc  Sallustio  usitatissimam  particulam  semel  tantum  adhi- 
buit,  cum  epistulae  scriptor  ea  satis  saepe  et  interdum,  ut  videtur,  au- 
dacter uteretur. 

igitur  ep.  Y,  6,  VII,  2,  X,  6.  XI,  5.  (suas.  IH,  1,  V,  3.  VII,  2. 
ep.  V,  6.  ,haec  igitur  multitudo')  suas*  V,  3*  ,firmanda  igitur  sunt'.  Et  in 
epistula  et  in  suasoria  ,igitur'  secundo  enuntiati  loco  semel  est  posi- 
tum ita,  ut  a  Sallusti  dicendi  genere  prorsus  abhorrere  vicleatur.  Semper 
enim  alibi  primum  in  enuntiato  locum  tenet,  exceptis  interrogati onibus 
atque  adhortationibus.  (quin  igitur.)  At  tamen  exstat  in  historiarum 
fragmentis  locus  bic:  H  III,  3  (D.):  ,Hunc  igitur  redarguit  Tarquitius 
(Donat.  ad  Terent  Ad.  Ili,  2,  14.  Tarquinus  —  a  Carrione  correctum 
in  ,Tarquitius'«)  Constat  igitur  Donatum  in  prouomine  demonstrativo 
hic  requisivisse  vim  adiectivorum  ,talis  et  tanti'  coniunctorum,  quod  idem 
inesse  putat  in  loco  laudato  Terentii.  Quodsi  in  epistula  idem  prono- 
men  videbimus  eodem  sensu  positum,  illud  historiarum  fragmentum  sa- 
tis congruens  ducemus  exemplum,  quo  particula  post  primam  enuntiati 
vocem  posita  excusetur.  Sed  aliter  res  se  habet  in  suasoriae  loco.  Li- 
cet  conicere  illius  auctorem,  quoniam  bomo  videtur  bene  diuque  versa- 
tus  in  Sallusti  libris  pertractandis  eaque  de  causa  eius  stili  peritissimus, 
hoc  loco  commotum  ad  suam  pervenisse  audaciam. 

veruni  VH,  10,  Vili,  5  XI,  4,  7.  suas.  Vili,  3.  Vili,  9.  (veruna 
enim).  Apud  Sallustium  buius  particulae  usus  bic  est,  ut,  cuis  scrip- 
tor, quod  paulo  ante  elocutus  est,  quasi  verum  nec  ullo  modo  dubium 
aut  esse  aut  videri  vult  ostendere,  sed  tamen  exceptionem  aliquam  con- 
stituturus  est,  ea  potissimum  utatur;  id  quod  nos  vernaculo  sermone  ef- 
ficimus  duabus  particulis  sibi  oppositis:  ,zwar  —  aber'.  Itaque  in  epi- 
stula, quae  attinent  ad  hanc  particulam  omnia  recte  se  habent,  sed  in 
suasoriae  cap.  Vili,  3»  Sallusti  more  scribendum  erat:  ,sed'.  —  Praete- 
rea  in  eiusdem  cap.  §  9  exstat  particula    ,\cium  enim',  quae  apud  alios 

raro,  apud  Sallustium  nunquam  invenitur.     Ts   eodem  sensu   utitur  ,ve- 
rum  enim  vero'  cf,  C*  2,  9  et  20,  10.  — 

adeo  cap.  VII  §  5.  ,id  adeo  haud  mirandum  est.'  (In  suasoria 
deest.)  Hanc  vocem  cur  in  coniunctionibus  numerem  facile  aliquis  mi- 
retur.  Sed  si  Saltasti  consuetudinem  spectaverit,  iam  mihi  concedet,  eam 
si  minus  iustam  coniunctionem  esse,  attamen  prò  coniunctione  usurpari. 
Vertendum  autem  censeo:  ,Dies  also'  cf.  Cat.  37,  2  ,id  adeo  more  suo 
videbatur  facere'  Cat  37,  11;  ,id  adeo  malum  multos  post  annos  in 
civitatem  revorterat'.  Jug.  65,  3.  id  adeo  mature  posse  evenire,  si  ipse 
consul  ad  id  bellum  missus  foret.  Jug.  110,  4.  id  adeo  experiri  licet. 
Jug.  Ili,  1.  id  adeo  in  promptu  esse,  (cf,  Hand.  Turs.  1  p.  145.) 
Quodsi  haec  formula  saepissime  apud  veteres  poetas,  satis  saepe  apud 
Sallustium,  rarissime  autem  apud  ceteros  et  aureae  latinitatis  et  poste- 
rioris  aevi  scriptores  reperitur,  quod  apud  nostrum  exstat,  quamvis  in- 
firmum  genuinae  originis  testimonium  existimari  potest.  — 

at  hercule  ep.  1Y,  2.  Sallustius  composita  semper  formula  uti- 
tur ,mehercules'  vel  ,mehercule'  (item  ,me  dius  Fidius'  C»  35,  2.)  Sed 
quoniam  ,at  hercule'  in  Livii  libro  XXXVI  31,.  9.,  ,sed  mehercule'  in- 
venitur Jug.  85,  46,  his  nixus  hic  quoque  censeo  ,at  hercule'  esse 
tolerandum. 

cete  rum  quater  in  epistula,  in  suasoria  semel  adhibitum. 

Sed  constat  Sallustium  hac  particula  frequenter  atque  libenter  usum 
esse.  Ita  epistulae  quam  suasoriae  scriptor  peritiorem  Saltasti  stili 
se  praebet. 

enim  non  in  epistula.  suas.  1,  4.  IV,  4.  Vili,  9  (rerum  enim) 
Sallustius  raro  hac  coniunctione  utitur  et  quidem  fere  semper  in  ora- 
tionibus.     Quare  rectissime  abest  ab  epistula. 

ergo  ep.  VII,  10  suas.  1,  9.  V,  6. 

Hanc  coniunctionem  in  ceteris  Saltasti  scriptis  cum  quinquies  tan- 
tummodo  usurpatam  invenias,  rectior  epistulae  parcitas  quam  suasoriae 
abundantia  videtur. 

itaque  quinquies  in  epistula  in  suasoria  nusquam.  Sed  quoniam 
,itaque'  usitatissima  qua  Sallustius  libenter  utatur  est  particula,  quod  ab- 
sit  a  suasoria  iure  aliquis  miretur. 

que  —  que  ep.  Xll,  6  ,que  —  que'  quod  duo  nectat  enuntiata 
alibi  apud  Sallustium  non  invenitur,  sed  saepius  ita,  ut  duo  vocabula  (pro- 
nomen  cum  nomine)  per  id  connectantur  (cf.  Jug  10,  2  meque  regnum- 
que  meum  Cat  9,  3.  34,  4.  Jug.  21,  4.  79,  9,  85,  36.).  At  Orellii 
coniectura,  ,postero  quoque  tempore'  prò  ,posteroque  tempore'  mihi 
displicet,  quia  prò  eo,  quod  Sallustianum  non  esse  videtur,  aliud  quod- 
dam  ponitur  item  non  Sallustianum.  ,Quoque'  enim  frustra  apud  Sal- 
lustium quaesiveris.  Ceterum  hanc  poèticam  magis  enuntiatorum  coniun- 
gendorum  rationem  huius  loci  sermonis  gravitati  apfrtissimum  esse  duco» 
quamvis  in  epistula  non  inest.  suas.  I,  4,  ,quamvis  bonus  atque 
clemens  sit',  Falso  ;  nani  apud  Sallustium  , quamvis'  conniuntionis  vicem 
non  habet,  semper  adiectivi  aut  adverbii  vim  auget.  Qua  de  re  hic 
imitatorem  captum  tenemus. 

quin  octies  in  ep.,  in  suas.  Ili,  2.  ,neque  metuendum  quin/  Omnium  pri- 
mum  animadvertendae  sunt  huius  divitiae  illius  paupertas.  Sed  ne  of- 
fendat  epistulae  (I,  1.)  ,quin  etiam',  quod  apud  Sallustium  alibi  non 
reperiatur:  At  eodem  sensu  simplex  ,quin,  exstat  H  I,  41,  6  (D. 
,quin  solus  omnium  supplicia  in  post  futuros  composuit.'  cf.  etiam  H 
1.,  48,  6,  19.  11  41,  3.  et  ep  VI,  3.  ,quin  optatius  habent', 

ep.  11,  4.  ,quin  tu  accipe\  Hanc  Plautinam  aliorumque  veterum 
formulam  atque  constructionem  etiam  Sallustio  convenisse  concludendum 
est  ex  his  duobus  locis  coniunctis:  C,  20,  14., quin  ìgitur  expergiscimini' 
et  Jug.  85,  41.  ,quin  igitur,  quod  iuvat  —  id  semper  faciant',  cum 
optativus  ille  in  loco  Jugurthino  adhibitus  mihi  testimonio  sit,  etiam 
in  Catilinae  loco  non  indicativum  sed  inperativum  exstare. 

tametsi  deest  in  suasoria.  —  in  epistula  quinquies,  quater  ita, 
ut  in  sequenti  enuntiatione  ,tametsi'  excipiatur  per  ,tamen'.  Idem  Sal- 
tasti quoque  est  usus,  qui  etiam  sicuti  hic  semper  indicativum  post  ,ta- 
metsi'  ponit.  Sed  quod  praebet  suasoria  (1,  4):  ,quamvis—  tamen',  pror- 
sus  abhorret  a  SaHustiano  stilo. 

ne  affìrmativum  ep,  XI,  7.  ,ne  illi  superbiam  suam  dimittant  cf. 
Cat,  52,  27  et  Jug.  14,  21.  85,  20.  Haud.  scio  an  recte  huius  rarae 
particulae  usu  testimonio  utar  genuinae  epistulae  originis. 

iuxta  ep.  VI,  4  VII,  12.  XI,  4.  —  deest  in  suasoria*  Miror 
Jordanum,  quod  VI,  4  ubi  Vatic.  exhibet:  ,iuxta  ac  se'  scripserit  ,iuxta 
se'.  Ego,  quod  ceteri  omnes  editores  putabant  ,de'  a  librario  per  neg- 
legentiam  esse  omissum,  idem  puto. 

magis  aut  minus  ep.  VII,  4;  VII,  10.  (cf.  Jord.  de  suas.  p. 
29.)  ,Magis  aut  minus'  prò  plus  minusve  ante  Plinium  dictum  esse  a 
nemine  testatus  est  Handius  in  Turs.  Ili  p*  570.  ,.Equidem  ego  con- 
tra  id  testimonium  repugnare  non  possum,  sed  quoniam  neque  ,plus  mi- 
nusve' neque  ,magis  aut  minus'  apud  Sallustium  inveniuntur,  quomodo 
is  scriptor  talia  expressurus  fuerit  nescimus.  At  tamen  mihi  ,magis 
aut  minus'  Sallustiano  dicendi  generi  magis  respondere  videtur  quam 
.plus  minusve'.  Nam  primum  ,ve'  particulam  semel  tantum  in  eius 
scriptis  legimus,  dein  ,plus'  semper  cum  vi  adiectiva  aut  substantiva 
usurpatur,  nunquam  cum  vi  adverbiali.  Ceterum  et  ,magis'  et  ,ininus' 
saepius  atque  libenter  adhibet  Sallustius  aut  ad  augendam  aut  ad  mi- 
nuendam  vim  vel  adiectivi  vel  adverbii. 

praesertimabest  ab  epistula.  —  suas.  VI,  1*  ,praesertim  iis  qui' 
At  in  Sallusti  scriptis  haec  particula  raro  semperque  cum  adiecta  con- 
iunctioue  imenitur.  (sive  ,praesertim  cum'  sive  ,cum  praesertim.) 

Praepositiones. 

a.  ep.  XII,  3*  ,sententias  eorum  a  metu  libera'  Liberare  C.  40,  4 
cum  solo  ablativo  iunctum  est,  sed  quoniam  is  unicus  est  locus,  ubi  hoc 
verbum  apud  Sallustium  exstat  et  secundum  rationem  grammaticam  et 
hoc  et  similis  sensus  verba  cum  praepositione  ,a'  coniunguntur,  coniei- 
endum  est,  id  a  Sallusti  quoque  stilo  abhorrens  non  fuisse, 

de;  comparatis  locis  epistulae  VI,  4  (,de  M.  Druso  iuxta  de  (cf. 
supra  juxta)   se    existumaverunt')   e  uni  suasoriae  111,    1    (,de    te    ipso 

primum  —  quid  optimum  factu  sit,  existima')  facile  et  suasoriae  scriptorem 
imitatum  esse  et  male  nane  imitationem  cessisse  intellegitur. 

ep.  IX,  4.  ,reliqui  de  factione  sunt  inertissimi  nobiles'.  Apud  Sal- 
lustium  et  ex  hoc  et  ex  ceteris  ut  ita  dicam  adiectivis  partitivis  (unus, 
plerique,  multi,  quisquam,  singuli)  praepositio  dependere  solet  :  ,ex'+  Sed 
uno  in  loco  H  HI  6  (D.)  .relicuus'  cum  genitivo  est  iunctum,  altero 
H  111 ,  45  (Kr.)  Kritzius  ,proximum  de  promunturiis'  tanquam  Sallus- 
tianam  locutionem  restituendam  esse  sibi  persuasit.  Ceterum  secundum 
rationes  grammaticas  licet  ,de'  praepositionem  ex  talibus  adiectivis  pen- 
dere cf.  Zumpt.  gr.  lai  §  308  et  429  extr.  Madv.  §  284  a  1. 

per.  suas  I,  1  ,per  mortales  avide  cupiuntur'  falsa  est  imitatio 
epistulae  cap.  I.  §  6  ,sed  per  ceteros  mortales  illa  res  clarior  est,  quod 
cet*'  Sed  miror,  quod  Jordanus  etiam  hunc  locum  videtur  falso  interpre- 
tatus  esse,  cum  eum  a  Sallusti  sermone  prorsus  abhorrentem  censeat. 
(cf.  Jord.  de  suas.  p,  28  )  Nam  ego  me  nescire  fateor,  quid  discriminis 
iutercedat  inter  hunc  locum  et  illos,  quos  legimus  H  I,  41,  1.  (D.) 
,clementia  et  probitas  vestra,  Quirites,  quibus  per  ceteras  gentes  maxumi 
et  clari  estis';  Jug.  30  1.  ,Komae  per  omnis  circulos  et  conventus  de 
facto  consulis  agitur.';  C.  8,  3  ,per  terrarum  orbem  Àtheniensium  facta 
prò  maxumis  celebrantur'.  Hic  enim  ,per  ceteros  mortales'  nihil  aliud 
significat  nisi  ,per  cunctos  homines',  ,per  terrarum  orbem'.  — 

prò.  suas  1,  1.  ,pro  vero  antea  obtinebat'  (cf.  Spand.  1.  1.  p.  14. 
IV,)  (Jord.  de  suas.  p.  8.)  Hic  suasoriae  scriptor  imitatus  esse  videtur 
epistulae  locum  XII,  7.  ,pro  vero  constat'.  At  displicet  mihi  quidem 
intransitivus  verbi  obtinendi  usus,  etiamsi  eum  exemplis  creberrimis  de- 
monstrari  posse  scio.  Paene  nulla  est  correctio,  si  scribatur  prò  obti- 
nebat  ,obtinebat'  i.  e.  obtinebatur.  Qua  de  re  libentius  sic  scripserim 
collato  Appulei  loco  de  mag.  I,  1>  ,certus  equidem  eram  proque  vero 
obtinebam.'  Nec  tamen  Appuleium  hic  imitatorem  nostri  potissimum 
dixerim.  — 

His  singillatim  pertractatis  ostendisse  nos  confidimus  in  universum 
quidem  et  epistulam  et  suasoriam  Sallustiano  stilo  esse  conscriptas,  ita 
tamen,  ut  quod  attinet  ad  particulas,  epistula  plures  earum  et  quidem 
singulas  magis  vario  usu  maiore  cum  dexteritate  adhibeat,  cum  in  sua- 
soria nonnulla  insint  aut  prorsus  falsa  atque  abhorrentia  a  Sallusti  stilo 
aut  timide  temptata  aut  omnino  neglecta  ;  epistulae  autem  discrepantiae 
quae  videantur  a  Sallusti  genere,  si  respiciamus  ad  eius  de  rebus  gram- 
maticis  iudicium  bene  explicentur,  Quae  cum  ita  sint,  in  epistula  nihil 
inesse  putabimus,  quod  quasi  indignum  a  Sallusti  stilo  abiudicandum 
sit;  in  suasoria  pauca  quidem  sed  ea,  quae  doceant,  eam  ab  imitatore 
esse  scriptam. 

Cap.  V. 

De  locis  similibus  apud  scriptores  veteres  et  apud  ipsum 
Sallustium  inventis. 

Huc  accedere  videntur  nonnulla  ex  aliorum  scriptis  deprompta,  velut 
suas  I,  6.  ,pessumus  quisque  asperrume  rectorem  patitur'  cf.  Sen.  de  ira 

cap.  37,  ,pessimus  quisque  rectorem  asperrime  patitur'  (rectorem  opt. 
cod.  B;  alii  correctorem.)  Sed  sanum  et  cautum  hic  arbitror  Jordani 
esse  iudicium,  quod  ipse  sequor,  dicentis  :  (Jord.  de  suas.  p.  12.)  ,haec 
quoque  dieta,  quamvis  conceptis  ut  ita  dicam  verbis  circumscripta  sint, 
possunt  per  ludorum  exercitationes,  quibus  talia  iam  pueris  chriarum  in 
usum  declinanda  proponebantur  —  auribus  mentibusque  doctorum  ho- 
minum  ita  inhaesisse,  ut  scribentium  sermoni  sponte  immiscerentur.'  Qua 
de  re  Spandavio  assentiri  non  possum,  qui  Senecam  potius  nostrum  imi- 
tatimi esse  censet,  sicuti  suas  I,  1.     Appuleium. 

Longum  vero  est,  enumerare  omnes  locos,  ubi  hic  Sallustium  imi- 
tatus  sit,  cum  praesertim  iam  supra  Cortium  hac  in  re  indicanda  ni- 
mium  fecisse  dixerim. 

Quas  autem  sententias  cum  epistulae  scriptore  communes  habeat 
Jordanus  indicavit  (de  suas  p.  31.) 

Cap.  VI. 

De  maculis  quibusdam  suasoriae,  quarum  unius  eluendae 
periculum  fit. 

Restat,  ut  exemplis  selectis  exponam,  ubi  imitatio  male  cesserit, 
ubique  scriptor  propter  ingenii  inaequalitatem  Sallustiani  stili  elegantiam 
atque  subtilitatem  assequi  non  potuerit,.  cóntemplamini  igitur  locos  hos  :  cap. 
Ili,  1.  ,Igitur,  quoniam  tibi  victori  de  bello  atque  pace  agitandum  est, 
hoc.  uti  eiviliter  deponas,  illa  ut  quam  iustissima  et  diuturna  sit,  de 
te  ipso  primum,  qui  ea  compositurus  es,  quid  optumum  factu  sit, 
exi  stima',  ubi  quid  scriptor  dicturus  fuerit  vix  coniectura  assequimur. 
Ego  rem  animo  aliter  mini  fingere  nequeo,  ac  suasoriae  scriptorem  cum 
hanc  artificiosam  eandemque  maxime  pervorsam  fabricaret  structuram, 
epistulae  locum  VI,  4  (de  M.  Druso  iuxta  ac  [de]  se  existimaverunt-) 
ante  oculos  habuisse  atque  digito  tanquam  pressisse,  nec  tamen  quid  sig- 
nificaret  mente  comprebendisse. 

cap.  IY,  2.  ,ebeu,  quam  illa  occulta  civium  funera  et  repentinae 
caedes,  in  parentum  aut  liberorum  sinum  fuga  mulierum  et  puerorum, 
vastatio  domuum  ante  partam  a  te  victoriam  saeva  atque  crudelia 
erant!'  Particulam  ,quam'  tanto  spatio  tot  interiectis  membris  disiun- 
gere  a  suo  adiectivo  nec  Sallustius  nec  alius  bonus  scriptor  sibi  indul- 
sero. Deinde  eiusdam  §  verba:  ,in  parentum  aut  liberorum  sinum  fuga 
mulierum  aut  puerorum'  aut  propter  homoeoteìeuti  figuram  auctor  ineptecom- 
posuit,  aut  coniectura  restitueuda  sunt,  quam  nuper  mecum  communicavit  vir 
doctiss.  beneque  de  me  meritus  Lud.  Langius,  ita  ut  scribatur:  occulta 
civium  funera,  repentinae  caedes  in  parentum  aut  liberorum  sinu,  fuga 
cet.'  Sed  etiam  sic  restitutum  insigne  mihi  videtur  exemplum,  quo  ex- 
ponatur,  imitatorem  bene  quidem  servisse  verbis  orationem  afficere  Sal- 
lustiani sermonis  colore,  nec  tamen  ea  fuisse  animi  subtilitate,  ut  bre- 
viloquens  cum  esse  sibi  videretur  Sallusti  breviloquentiam  aequipararet. 
Nam  etiamsi  singula  membra  breviloquentia  quadam  sunt  dieta,  tota 
tamen  periodus  satis  est  loquax.  —  cap.  IV,  3.  ,advorsum  fratres  parenti^- 

que  [alii  liberos].  Jordano  piane  assenti  or,  qui  ,alìi  liberos'  glossema 
esse  iudicat  (uncìs  enim  inclusit)  Nani  post  ,alii'  praepositionem  mente 
supplere  prorsus  inauditum  est.  Sed  ne  eiectis  illis  quidem  totius  loci 
sensus  fit  rectior.  Cogitari  igitur  potest  de  corruptela,  sed  et  hic  et 
alibi  primum  quaeri  debet,  num  tali  cura  scriptor  dignus  sit. 

cap.  V,  1,  Jordanus  falso  interpretatus  esse  videtur,  cum  dicat: 
(de  suas.  p*  4)  ;de  pace  fìrmanda  cet'  —  ,in  quibus  praeter  praecep- 
tum  de  definitione  hoc  loco  importune  inculcatum  Sallustianum  illud 
,boni  malique'  ridicule  usurpatum  est'.  Nam  non  de  bonis  malisve  ho- 
minibus  sed  de  bonis  malisque  rebus  agitur.  cf.  §  seq.  ,concordiaebona 
et  discordiae  mala'  et  Jug.  73,  4.  85,  23. 

At  ridiculum  est  totum  inceptum  et  quam  indignissimum  et  Cae- 
sare  et  Sallustio. 

Praescribitur  enim  Caesari  ut  discipulo,  quomodo  de  re  aliqua  recte 
atque  ordine  deliberet.  Nam  primum  rem  esse  definiendam,  deinde  bona 
atque  mala  dimovenda  vel  dignoscenda.  Ita  iam  ad  verum  progressu- 
rum.     Bona  esse  amplectenda,  mala  expellenda,  constare  discordiam  esse 

malum,  concordiam  bonum,  ergo — .     Jam  hic  unicus  locus  mihi 

videtur  sufficiens,  quo  verissime  comprobetur,  rhetorem  aliquem  non  sa- 
tis  elegantem  hanc  scriptiunculam  confecisse. 

Vili,  2*  ,animo  hebeti  atque  claudo'.  —  ,Animus  claudus'  profecto 
audacior  est  translatio,  quam  quae  tolerari  possit. 

Perdifficile  est,  quod  iam  vidimus  in  talis  scriptoris  opere,  quod 
per  se  vile  atque  nullius  pretii  est,  praesertim  cum  constet,  glossatores 
ab  eo  manus  non  detinuisse,  discernere  quid  ipse  scripserit,  quid  per  in- 
terpolatorem  in  textum  irrepserit.  Qua  de  re  plus  quam  semel  me  ve- 
ritum  esse  dixi,  ne  coniecturis  frustra  operam  et  oleum  perderem.  Sed 
tamen  uno  vitio,  quod  mihi  quidem  videtur  gravissimum,  hunc  liberare 
liceat.  Nam  illud,  quod  legimus  cap.  II  §.  7.  ,sed  ob  easdem  causas 
—  debitores  usi'  omnino  non  intellegi  potest,!  Nam  quid  sibi  velit  ,de- 
bitores'  subiectum  consulto  iteratum  accuratiusque  circumscriptum  et 
summa  cum  vi  in  fine  collocatum,  non  perspicitur,  Primum  igitur  spec- 
temus  totam  rem,  de  qua  agitur  : 

Narratur  §.  5,  bello  civili  incipiente  multos  homines  perditos,  ma- 
ledica s  inimicorum  Caesaris,  qui  eum  omnia  funditus  misceri  velie,  ta- 
bulas  novas,  caedem  rapinas  promisisse  dixissent,  commotos  in  eius  cas- 
tra venisse  postea  spe  frustrata  iterum  discessisse,  paucis  quibus  ibi  quam 
domi  maius  otium  esset,  exceptis.  Ob  easdem  causas  (scilicret,  quod  ini- 
quorum  maledictis  commoti  Caesarem  omnia  funditus  mixturum  crede- 
bant)  ad  Pompeium  venisse  etiam  plures  eosdemque  nobillissimos  atque 
potentes  (quanti  et  quam  multi).  Scimus  igitur  per  rerum  gestarum 
scriptores,  qui  et  quales  illi  homines  fuerint,  qui  tum  in  castra  Pompei 
confugerint  ;  erat  autem  tota  paene  nobilitas,  maxima  senatus  pars  cum 
ipsis  consulibus,  permulti  equites  Romani*  Quid?  hi  fuerunt  debitores  ; 
eis  Pompei  praesidium  opus  erat  contra  faeneratorum  violentiam  ?  nonne 
potius  Pompeius  is  aut  erat  aut  videri  volebat,  qui  veterem  rei  publicae 
statum  atque  condicionem  retinere  atque  tueri  studeret?  ltaque,  quo- 
modo fieri  potuit,  ut  obaeratos  a  creditoribus  defenderet  ?    Talem  erro- 

ne  nostro  quidem  scrittori  tribuere  ausus  sim.  cetera  enim,  quae 
de  rebus  Romanorum  profert  in  universum  recte  se  habent,  nec  ibi  eum 
consulto  quiclquam  dissimulasse  crediderim.  Quae  cum  ita  sint,  nil  re- 
liquum  est,'  nisi  ut  corruptela  statuatui\  Facile  eiiim  fieri  potuit,  ut  in- 
terpolator,  quia  locutionem  illam,  ,ob  easdem  causas',  quo  spectaret, 
non  intellexerat,  ,debitores'  quasi  explicationem  quandam  adscriberet,  quae 
postea  per  librarii  errorem  in  textum  irreperet, 

Ceterum  prò  certo  habeo  ,inspoliatus'  hoc  loco  sensum  habere 
^nberaubbar'  cf.  Zumpt  gv  lat.  §.  328,  —  De  omisso  coniuuctivo  (usi 
scil.  sint)  cf.  sis  Jug,  88,  6.  ,!d  simulaveritne,  quo  improvisus  gravior 
accideret  an  mobilitate  ingenii  pacem  atque  bellum  mutare  solitus,  pa- 
rum  exploratum  est'  et  Jug.  113.  1,  ,dolo  an  vere  cunctatus,  parum 
comperimus'.  —  Hoc  toto  igitur  capite  suasoriae  scriptor  nihil  aliud  de- 
monstraturus  est,  ni^i  quod  bello  civili  incipiente  homines  paene  omnes 
falsimi  de  Caesaris  moribus  iudicium  tulissent,  cum  eum  civibus  sicuti 
hostibus  usurum  putarent. 

Cap.  VII. 

Qualem  scientiam  suasoriae  scriptor   habuerit  rerum   gesta - 
rum  bonique  publici. 

Xunc  accuratias  investigemus,  qualem  scientiam  suasoriae  scriptor 
habuerit  rerum  gestarum,  num  quid  falsum  quid  incredibile  rettulerit  : 
Primum  igitur  spectemus  cap.  IV  verba  haec:  ,an  illa,  quaepaulo 
ante  hoc  bellum  in  Cn.'  Pompeium  victoriamque  Sullanam  increpaban- 
tur  oblivio  interfecit  :  Domitium,  Carbonem,  Brutum,  alios  item  non  ar- 
matos  neque  in  proelio  belli  iure  sed  postea  snpplices  per  summum 
scelus  interfectos,  plebem  Romanam  in  villa  publica  pecoris  modo  con- 
scissam?'  (Jord.  de  suas.  p.  11.)  Haec  si  minus  recte  se  habere  ta- 
men  a  multis  prò  vero  habita  atque  in  Pompeium  decantata  esse  vide- 
mus  ex  Val.  Maximi  IX,  2,  1  et  VI,  2,  8,  idemque  ex  Livii  librorum 
LXXXV111  et  LXX.X1X.  periochis.  Sed  quoniam  neque  iìlic  neque  hic 
narratio  prorsus  congruit  cum  nostro,  tamen  ex  altera  parte  tota  enun- 
tiati  forma  ac  singula  verba  ^increpabantur'  —  ,non  multum  ante 
hoc  bellunr»  ad  similem  Valerii  Maximi  narrationem  respicere  vi- 
dentur,  nostrum  ex  eodem  fonte  hausisse  suspicor  atque  Yalerium. 

Quod  vero  secundo  capite  de  bello  inter  Pompeium  et  Caesarem 
gesto  relatum  e^t,  glossemate  ilio  e  textu  remoto,  in  universum  recte  se 
habere  atque  bene  convenire  sicuti  Sallustio,  Caesaris  amico,  ita  suaso- 
riae scnptori  illius  imitatori ,  iam  supra  exposuimus,  At  quae  capite 
IV.  >;.  -1  narrantur  de  quibusdam  Caesaris  belli  administris,  qui  malta 
deliquerint  et  etiam  tum  Caesari  ut  Victoria  crudeliter  utatur  suaserint, 
nota  esse  videntur,  ut  senteutiae  illae  obliquae,  quibus  Sallustius  })aiuOii 
potentes  quos  dicit,  carpere  solebat,  formulis  et  verbis  Sallustianis  reddi 
possent. 

Videmus  igitur  hunc  rhetorem,  quod  quidem  in  si-liolis  aot  ex  rvli- 
oruui  libris  de  rebus  niaiorum  acceperat,  beae  teimisse  sed  iuterdum 
ficta  veris  «ponte  immiscuisse. 

Sed  etiamnunc  restat  gravissimum  suasoriae  vitium.  Nam  cum 
in  epistula  paene  totius  civitatis  status  gravissimae  proponuntur  mutati- 
ones,  suasoriae  scriptor  tantulum  ingenio  valet,  ut  vix  quid,  non  quo- 
modo  mutetur  mon  strare  queat;  idque  tam  exile  tamque  infectum  sapi- 
enza ex  umbria  et  scholis  hausta,  ut  unusquisque  iam  ex  his  rhetorem  non 
agnoscere  non  possit. 

Cap.  Vili. 

Quid  igitur  de  suasoria  epistulaque  iudicandum  sit. 

Nunc  si  breviter  repetimus,  quem  ad  finem  quaestio  de  suasoria 
et  epistula  adhuc  pervenerit,  haec  habemus:  Cum  utraque  et  verborum 
copia  et  dicendi  genere  tam  prope  accedat  ad  Sallusti  stili  speciem  pro- 
priam,  ut  vix  ab  eius  scriptis  genuinis  diseerni  possit,  tamen  ex  mi- 
nusculis  praesertim  particularum  in  usu  discrepantiis ,  ex  nugis  quibus- 
dam  et  ineptiis,  postremo  ex  repetitis  cum  verbis  tum  sententiis  èpis- 
tulae  intellegitur,  suasoriam  non  Sallusti  esse  opusculum  sed  potius  ti- 
ronis  genuinae  epistulae  imitationem.  Contra  epistulam  et  genuinam  et  ce- 
teris  Sallusti  scriptis  antiquiorem  ducemus  quoniam  dicendi  genus  in  ea 
adhibitum  arte  nondum  politum  atque  limatum  multaque  et  verba  et  lo- 
cutiones  ex  usu  cotidiano  sumpta  esse  videntur.  Huc  accedit  orthogra- 
phia  quam  appellant  ,hyperarchaica'  cf.  Jord.  Hermae  voi.  1  p.  232 
seqq.,  eund.  de  suas.  p.  23  et  Spandavium  1.  1.  p.  8  — 11,  cui  ipse 
prorsus  assentior.  Dicit  enim  harum  epistularum  codicem,  quo  quidem 
eclogarius  usus  sit  Vaticanus,  antiquiorem  quam  ceteros  codd.  Sallusti- 
anos  servasse  teutus  formam,  scilicet  quia  minus  librariorum  manibus 
tritus  fueriU  Itaque  nil  mirum,  quod  orthographia  vetustiorem  praebeat 
speciem,  etiamsi  eam  eclogarius  Vaticanus  nonnullis  locis  iam  emenda- 
verit.  Tantum  constare,  hanc  epistularum  orthographiam  non  esse  Fron- 
tonianorum;  ea  potius  probari,  utrumque  libellum  Augusti  tempora 
superare. 

Ad  quae  ipse  addo,  ibi  quoque  —  siquis  attentius  inquisiverit  — 
discrepantiam  inter  suasoriam  et  epistulam  patere.  Exempli  gratia  ,ei' 
diphthongus  prò  simplici  ,i'.  cum  in  epistula  usurpetur  tantummodo  in  no- 
minum  casibus  suasoriae  scriptor  eandem  etiam  mediis  in  verbis  et  ad- 
iectivis  sibi  indulgete  cf.  suas.  1,  1  composuereis  11,  5  ineiquorum  1,  4 
formeidatur.  —  Sed  haec  hactenus. 

Nunc  si  quis  quo  tempore  ipse  putem  hanc  suasoriam  scriptam 
ex  me  quaesiverit,  me  suspicari  respondebo,  post  bellum  Actiacum  con- 
fectum,  quo  tempore  ne  crudeliter  Victoria  uteretur  facile  quis  abOcta- 
viano  petere  potuit,  similitudine  temporum  commotum  rhetorem  quendam, 
cuius  generis  hominum  innumerabilem  tum  multitudinem  exstitisse  ex 
Seneca  patre  scimus,  illam  Sallusti  epistulam  sibi  imitandam  pro- 
posuisse. 

Pars  altera. 
De  epistula  genuina  Sallusti. 

Sed  nimc  demum  transeamus  ad  epistulam.  Aliam  tamen  si  placet 
ingrediamur  viam,  qua  pergentes  ad  finem  perveniamus.  Nani  primum 
mihi  videtur,  quae  restant  quasi  crimina  stili  aliasque  dubitationes  diiu- 
dicare  atque  refutare,  deinde  accuratam  instituere  quaestionem  de  locis 
illis,  ubi  scriptor  de  se  aut  de  aliis  hominibus  Romanis  commemorat, 
quodnam  ad  tempus  respiciant.  Tum  enim  cum  viderimus ,  tantam  in 
huius  epistulae  scriptore  infuisse  rerum  ilio  tempore  gestarum  scientiam, 
quantam  vix  ali  atque  aequali  tribuas,  tantam  rei  publicae  morbi  cog- 
nitionem  tantam que  in  eligenda  medicina  prudentiam  —  ceterum  quid 
ipse  de  se  scriptor  narret  bene  convenire  in  Sallustium  —  iam  genui- 
nam  ducemus  hanc  epistulam,  Neque  causae  nobis  deerunt,  quibus 
Sallustium  ut  ad  Caesarem  talem  mitteret  epistulam  commotum  esse 
exponemus. 

Cap.  I. 

De  stili  dubitationibus,  quae  adbuc  restant. 

Primum  igitur  agamus  de  criminibus,  quae  adhuc  restant  in  nos- 
trum cum  ab  aliis  tum  maxime  a  Jordano  illatis. 

Offendunt  igitur  Jordanum  cap.  11.  §  4  verba:  ,tela  in  manus- 
iaccre',  quae  audacter  sint  posita.  (Jord.  de  suas  p.  30.)  Sane  audac- 
ter;  sed  quis  est  qui  a  Sallustio  andaciam  in  translationibus  abiudicet? 
Ceterum  ,telum'  translata  notione  etiam  usurpatum  est  H  111  61,  12.  (D.) 
[,vis  tribunicia,  telum  a  maioribus  libertatis  paratimi.]  In  Ciceronis 
vero  orationibus  liaec  metaphora  quam  usitatissima.  Quin  etiam  ,iacere 
in  manus  tela'  prò  simplici  ,clare'  huic  loco  aptissimum  est,  quo  socor- 
dia  vel  potius  dementia  Pompei  depingatur,  qua  usus  temere  atque  in- 
consulte, quod  cum  socium  triumviratus  tum  ipsum  iuvisset,  communibus 
hostibus  condonaverat,  Sed  iam  ipse  addam  nonnulla,  quae  quamquam 
neque  Jordanus  nec  alii  monuerunt,  tamem  et  difficiliora  esse  videntur 
et  ea,  quae  vel  interpretatione  vel  emendatione  egeant: 

Primum  cap.  I,  1.  ,scio  ego,  quam  diffìcile  sit  consilium  dare 
regi  aut  imperatori,  postremo  cuiquam  mortali  cet.'  ubi  ,quisquam'  ad- 
hibitum  videtur  in  enuntiato  affirmativo,  quod  non  tam  ab  aliorum 
quam  a  Sallusti  consuetudine  abhorret»  Sed  omnis  dubitatio  dissipatur 
si  deliberamus  scriptoris  animo  cum  scriberet  ,scio  quam  difficile 
sit4  obversatum  esse  illud  negativum  :  ,scio  non  facile  factu  cet.' 

Cap,  X,  4.  omnes  editores  sic  scriptoris  verba  reddideruut,:  ,nam 
ceteris  salva  urbe  tantummodo  libertas  tuta  est,',  omnesque  praeter 
Jordanum  mscpt.  hanc  lectionem  esse  ex  silentio  suo  conicere  patie- 
bantur,  Is  autem  prò  ,tuta'  in  Vatic.  prima  marni  exstare  ,tua'  primum 
testatus  est.  Ita  iam'  codicis  auctoritate  contra  vocem  ,tuta'  suspicio 
movetur.  Sed  multo  magis  eam  falsam  ducas,  si  logicam  totius  loci 
rationem  spectaveris.  Sententiarum  enim  nexus  Ine  est:  cui  in  civitate 
amplior  illustriorque  locus  est,  is  facere  non  potest,  quin  et  in  pace  et 

in  bello  rei  publicae  magnani  habeat  curam.  Nani  etiamsi  hostes  non 
adsunt,  tamen  in  pace  (salva  urbe)  ubienmquc  cives  seditiosi  rem  pub- 
licam  turbare  studènt,  [ubi  paulum  inclinata  res  publica  agitari  coepit  1 
ei  defendenda  sunt  aut  gloria  aut  libertas  aut  res  familiaris  (per  chi- 
asmi figuram  opposita  illis  prioribus  ,divitias  decus  honorem').  Ceteris 
salva  urbe  nil  nisi  libertas—  non  tuta—  secl  —  tutanda  est.  Sed  li- 
bertatis  vocem  cave  ne  interpreteris  tanquam  corporis  immunitatcm  ; 
semper  enim  bac  in  epistula  opponitur  senitio,  quod  optimates  in  po- 
pulares  exercere  studeant.  Quae  cum  ita  sint  ,tuta'  vox,  quoniam  neque 
codicis  optimi  anctoritate,  ncque  logica  ratione  fulcitur,  eicienda  mihi 
videtur  eiusque  in  locum  suhstituendum,  quod  quasi  sponte  se  obfert 
,tutanda'.  Quod  iam  Cortium  sentire  video ,  qui  in  notula  hunc  ad 
locum  aptata  ita  disseruit:  ,tantummodo  libertas  tuta  est'  forte  prò 
tuenda  est;  aut  scripserit  curae  est.  Equidem  ego  , tutanda' prò  ,tuenda' 
malui,  quod  hoc  verbum  apud  Sallustium  usitatius  est. 

Ceterum,  quo  intellegas  huius  verbi  participium  apud  eum  in  usu 
fuisse  et  sis  Iug.  89,  2  ,ob  suos  tutandos'. 

cap.  VI,  §  6.  in  fine,  verba  Jordanus  sic  typis  exprimenda  cura- 
vit:  ,qno  libi,  imperator,  malore  cura  fldeique  amici  et  multa  praesidia 
paranda  sunt,'  Sic  in  dubio  relinquitur,  utrum  sub  ,fidei'  voce  genet. 
sing,  substantivi  an  ,fidi'  nom  plur.  adiectivi,  an  quod  quidem  ortho- 
graphicae  rationes  vetare  videntur  ,fide'  abl.  sing»  substantivi  subintel- 
legatur.  Illud  posterius  —  librarii  errore  diphthongum  prò  simplici 
,el  scriptum  esse  ratus  —  praefero,  quippe  quod  sine  ullis  ambagibus 
explicari  possit.  Dicitur  enim  Caesari  esse  paranda  praesidia  multa  et 
amici  maiore  cura  (quam  quos  Drusus  sibi  paraverat)  maioreque  fide 
(scilicet  quam  Drusi  amici,  optimates,  illi  praestiterant.) 

cap.  VII,  §  1.  ,hostem  adversum  —  in  promptu  est'.  Mihi  quidem 
quod  attinet  ad  sensum  haec  verba  potius  ad  praecedentis  capitis  cx- 
trema  applicali  quam  cum  seqentis  §  altera  coniungi  debere  videntur. 
Nam  Caesari  paulo  supra  consiliuin  datur,  ut  amicos  sibi  paret  maiore 
cura  fideque  quam  quos  Drusus  habuerit;  deìnceps  verbis  laudatis  ex- 
plicatur,  praesidium  esse  nomini  strenuo  contra  occultos  adversariorum 
impetus  (occulta  pericula)  in  amìcorum  fide.  Ipsum  enim  virum  bonura 
ea  pericula  ut  non  facere  aliis  ita  ne  vitare  quidem  posse.  Reticetur  igitur 
sententia  haec  :  multorum  oculis  et  auribus,  quod  unum  fugiat,  occultimi 
esse  non  posse.  Itaque  fide  et  obsequio  amicorum  virum  bonum  etiam 
ab  occultis  periculis  defensum  iri.  Deinde  §  alterius  verba:  ,igitur  ubs 
eos  in  civitatem  adduxeris  —  cet,'  referantur  necesse  est  ad  capitii 
quinti  §  7  et  8.  ,ceterum  additis  novis  civibus-cet.'  Proinde  satis 
mihi  causae  esse  videtur ,  quamobrem  enuntiatum  illud  ,hostem  adver- 
sum cet/  adscribam  ad  cap.  VI,  et  quod  saepissime  apud  Sallustium 
fieri  videmus,   alterum   caput  incipiam   per  ,igitur'   particulam. 

Porro  duo  eiusdem  generis  glossemata  praeter  illa,  quae  iam  Jor- 
danus indicavit,  epistulae  contextum  foedare  mihi  videntur, 

cap.  VII,  §  3.  ,sed  multo  maximum  bonum  patriae  civibus  [libi 
liberis]  postremo  humanae  genti  pepereris  cet.'  et  cap.  Vili,  §  4, 
avaritia  --  fama  pudicitià  [liberis]  patria  atque  parentibus  cunctos  morta- 

lis  spoliat.'  Nam  constat,  quocl  attinet  ad  priorem  locum ,  epistulam 
aut  re  vera  scriptam  esse  aut  scriptam  fingi  post  Juliae  unicae  Caesaris 
prolis  mortem.  Itaque  de  genuinis  Caesaris  liberis  dici  non  potfst. 
Huc  accedit,  quod  ,postremo'  particula  plerumquc  ita  a  Sallustio  adhibc- 
tur,  ut  tertium  aliquid  duobus  praeeedentibus  aimeetat  cf.  ,pr  imo-dei  nde^ 
postremo'  C.  45,  4.  J.  94.  5;  ,primum-~ deinde-  -postremo'  Jug.  13,  6 
,praeterea  —  ad  hoc  —  postremo4  C.  14,  3.  et  cet.  Deinde  sine  alia 
particula:  ,interrogatus  de  itinere  de  litteris,  postremo  quid  consili—' 
C.  41,  1.  aliis  scorta  praebere,  aliis  canis  atque  equos  mercari,  pos- 
tremo —  '  C.  14,  6  etc.  etc.  Quam  legem  video  Jordan um  servare 
volentem ,  cum  ,tibi  liberis'  commatis  incluserit,  itaque  duo  bipartita 
fecerit  membra  [patria  civibus,  tibi  liberis.]  Sed  animadvertendum 
est,  verborum  ordinem  ita  esse  constitutum,  ut  posterius  quodque  vo- 
cabulum  latiorem  habeat  sensum  quam  prius.  Pro  patria  enim  nomini 
Romano  profecto  nihil  erat  nisi  urbs  Romana  ;  civium  autera  notio  iam 
latius  patet  omnesque  Italos  aliosque,  qui  civitate  Romana  erant  donati, 
comprendit;  timi  demum  gens  humana  totius  orbis  incolas  amplectitur. 
liane  notionum  gradationem,  ut  ita  dicam,  foedissime  interrumpit  illud 
,tibi  liberis.' 

Altero  loco  Vili,  §  4.  glossema  indicato  per  ,atque'  partiulam. 
E  a  enim  apud  Sallustium  saepius  ita  ponitur,  ut  post  duo  dissolute  po- 
sita  si  ve  verba  sive  membra  anectat  tertium  memi  rum  duorum  voca- 
hulorum  per  ipsam  coniunotorum,  veluti:  C.  12,  2.  ,pudorem,  pudici- 
tiam,  divina  atque  humana'  Jug.  31,  20.  ,cum  regna  provinciae,  leges 
iura  iudicia,  bella  atque  paces'  et  epistulae  ipsins  eiusdem  §  ,oppida, 
agros,  tana  atque  domos.'  Sed  min  quam  nisi  Ine  per  ,a*que'  post  tres 
aftvvóéTwc  coniunctas  voces  quarta  et  quinta  in  unum  eomprehendun- 
tur.  .  Huc  accedit  difficultas  interpretandi":  nani  quid  sibi  velit  ,avaritia 
mortales  liberis  spoliat'  vix  coniciendo  assequi  possimi.  A11  dici  putes: 
.sunt,  qui  avaritia  commoti  matrimonia  inire  et  liberos  progignere  110- 
lintw  ?    Luxuriei  id  saepius  crimini  datur,  num  un  quam  avaritiae,  dubito. 

Deinde  in  cap.  VII,  §  6  gravius  vitium  adirne  in  textu  remanet: 
,nam  ubi  bonus  deterioi'em  divitiis  magis  clarum  magisque  acceptum 
videt,  primo  aestuat  multaque  in  pectore  volvit:  sed  ubi  gloria  ho- 
norem magis  in  dies  virtutem  opulenti  a  vincit,  animus  ad  volupta- 
tem  a  vero  deficit.  Quippe  gloria  industria  àlito,  ubi  eam  dempseris, 
ipsa  per  se  virtus  amara  atque  aspera  cet'  Hic  Eussnerus  cf.  Philol. 
Anz.  v.  I  p,  223.  hanc  emendationem  proponit:  ,sed  ubi  gloria  honore 
magis  in  dies  virtutem  opulentia  vincit  —  cet,'  Sed  primum  quae- 
ritur  de  posterioribus  illis:  ,quiiipe  gloria  industria  cet.'  quo  spectet 
pronomen  ,eam.'  Profecto  ad  gloriam,  ita  ut  industria'  nominati\us 
Bit  subiecti,  , gloria'  ablativus  instrumentalis.  Ncque  offendit  collocatio 
hnius  ^ocabuli  cum  vi  quadam  primo  loco  positi.  Quae  cum  ita  sint, 
totius  loci  sensus  hic  esse  videtur:  quo  tempore  divitiis  quam  gloriae 
maior  honos  tribuitur ,  etiam  bonus  virtutem  neglegere  opulentiam  magis 
in  dies  sequi  incipit.  Sed  quomodo  is  sensus  ex  verbis  laudd.  aut  ex 
Eussneri  evadat  coniectura,  nescio.  Olim  sic.  scrìbendnm  esse  milii  ipse 
persuaseram:  ,sed  ubi  gloriam  bonorum  magis    in  dies  opulentia  vincit* 

cum  putarem  glossatoris  impias  manus  adscripsisse  ad  ,gloriam  hono- 
rum* (cf.  Cat.  3,  2.)  ,virtutem',  posteaque  a  librario  aut  ab  altero  in- 
terpolatore hanc  ineptam  chiasmi  figuram  gravi  mutatione  fabricatam 
esse.  Sed  aliis  libenter  hunc  locum  desperatum  perraitto.  Alium  for- 
tasse  melior  aliquando  fortuna  adiuvabit  At  falsum  esse  neque  a  vilis- 
simo  scriptore  ita  dici  potuisse,  etiam  eos  raihi  concessuros  esse  spero, 
qui  hanc  epistulam  a  Sallustio  scriptameesse  negant, 

Unus  restat  locus  epistulae  difficiliraus  cap,  IV  §  1  et  2.  ,Luc, 
Sulla  —  cet  —  at  hercule  M.  Catoni'  —  [Vatic:  ,at  herculem  Cato- 
nem  L.  Domitio'  cetj  Aldus  correxit:  ,at  hercule  nunc  cum  Catone'; 
Oivllius  :  ,at  hercule  M.  Catoni'.  —  Novissime  Mommsenus  :  ,at  hercule 
a  M.  Catone',  cui  Jordanus  (de  suas.  p.  17)  assentitur.  Spandavius  1. 
1.  p.  23.  ,at  hercule  cum  Carbone  Domitio  ceterisque  — '  scribendum 
esse  censet,  collato  suasoriae  loco  IV,  1.  At  illius  audaciam,  qui  prae- 
nomen  illud  Domitii  haud  cunctanter  omittat,  certe  nemo  probabit.  Vi- 
detur  enim  magis  ex  sua  libidine  quam  cauto  atque  circumspecto  iudicio 
textum  correxisse  non  restituisse. 

Sed  totam  rem  spectemus  ab  initio  cap»  III  narratam:  Dicitur 
enim  Pompeius  hostibus  (scilicet  Caesaris  i.  e.  optimatibus,)  tela  in  ma- 
nus iecisse,  cum  omnium  summam  potestatem  moderandi  de  vectigalibus 
cct.  paucis  senatcribus  traderet,  plebem  Romanam  autem  in  servitute 
relinqueret.  Quibus  ille  rebus  rem  publicam  conturbaverit,  eisdem  Cae- 
sari  esse  restituendam.  Ergo  nobilitatene  cui  Pompeius  favebat,  Cae- 
sarem  decere  opprimere,  plebem,  quam  ille  neglexerat,  fovere.  —  De- 
inde cornicia  ingeruntur  nobilitati:  eos  dominari  in  iudiciis,  omnes  alios 
trahere  rapere  prò  sua  libidine,  eosdem  tam  insolentes  agere,  quasi  urbs 
ab  iis  sit  capta.  Nulla  seditione  tot  familias  ab  stirpe  esse  eversas, 
quot  illi  (scilicet  in  pace)  evertissent;  ne  Lucium  Sullam  quidem  tam 
crudelem  se  gessisse:  paucis  interfectis  ceteros  beneficio  quam  metu  re- 
tinere  maluisse. 

At  scimus  Sullae  crudelitatem  Victoria  adepta  paene  in  proverbii 
usum  abiisse.  Quid  igitur  statuamus  ?  Hic  leonem  ex  ungue  agnitum  esse 
dicamus  ?  Quid  porro  si  Senecae  locum  comparaverimus  hunc  :  de  clem. 
I,  12,  2  ,et  cum  in  vicino  ad  aedem  Bellonae  sedens  (scil.  Sulla)  exau- 
disset  conclamationem  tot  milium  sub  gladio  gementium  exterrito  se- 
natu:  hoc  agamus,  inquit  P,  C,  seditiosi  pauculi  meo  iussu  occiduntur. 
Hoc  non  est  mentitus;  pauci  Sullae  videbantur.' 

Sed  primum,  si  quis  verba  epistulae  scriptoris  diligentius  perlege- 
rit,  facile  intelleget  non  de  Sullae  altero  in  urbem  reditu  agi  sed  de 
priore,  (cf.  Langii  A,  E,  v*  III  p.  124  seqq.  Momms,  H»  R.  v.  II  p. 
259  seqq.).  Tum  re  vera  eius  intererat  .partes  suas  muniri'  quoniam  ur- 
bem eratrelicturus,  tumpaucos  tantum  (duodecim)  interfìci,  ceteros  beneficio 
quam  metu  retinere  maluit.  Ceterum  ,lege  belli,  prò  ,iure  belli,  ironia 
quadam  mihi  dictum  videtur.  (sed  cf.  Liv.  Vili,  37,  11.)  Item  supe- 
riectionem  in  his  verbis  inesse  ipse  libenter  concedo.  Attamen  eam,  si- 
quis  hodiernum  ephemeridum  ceterorumque  politicorum  quos  dicimus 
scriptorum  noverit  stilum,  absurdam  et  Sallustio  indignam  vix  censebit. 
Cum   enim    noster    neminem   unquam   tam   crudelem  fuisse    autumasset 

quam  tum  '  optimates  essent,  unumquemque  ei  Sullae  exemplum  statini 
obiecturum  exspectare  debuit.  Ergo  quamvis  lubrica  baec  essent,  aut 
concedendum  erat,  se  aliquid  mentitum  esse,  aut  probanduni,  illuni  quo- 
que satis  fuisse  clementem.  Quod  ut  vitaret,  sophismate  aliquo  se  ser- 
vaturum  putabat,  cum  de  priore  Sullae  in  urbem  reditu  cogitaret  quidem, 
dissereret   autem  in   universum  de  eius  clementia. 

Sed  difficiliora  restanti  at  hercule  M.  Catoni  cet'  nani  sic  cum 
Orellio  scribendum  esse  censeo* 

Primum  igitur  iis  assentior,  qui  Aldi  coniecturam  reiciant,  quia 
per  eam  peccatum  in  temporis  ratione  inmittitur.  Id  fieri  non  potuit, 
primum  quod  de  Domitio  et  Catone  postea  ut  de  vivis  agitur,  deinde 
quod  in  eodem  enuntiato  pergitur:  ,non  luctus  cet.  —  eorum  animum 
inflexit,  quin  acerbius  —  irent'  qnocl  non  ad  scribentis  praesentiam  spec- 
tare  non  potest.  —  Sed  hac  de  re  postea. 

At  Jordanus  recte  monet,  —  id  quod  cadit  in  Mommseni  coniec- 
turam —  nunquam  auditum  esse  de  trucidationibus  a  Catone  factis  ;  quare 
totam  rem  inepte  fictam  putat*  Sed  si  cum  Orellio  scribimus  ,M.  Ca- 
toni' tum  contendo  prorsus  aliam  evadere  sententiam.  Nam  non  de 
trucidationibus  gladio  factis  agitur  sed  de  iudiciorum  crudelitate  vel  po- 
tius  severitate.  Ibi  iudicibus  quaestionum  Catone  Domitio  ceterisque 
eiusdem  factionis  multos  esse  homines  mactatos  i.  e.  condemnatos,  cf. 
Cic.  prò  Flacc.  22,  52  ,huic  illi  legato  patronum  suum  L.  Flaccum  mac- 
tandum  civitatis  testimonio  tradidissent.'  Sed  si  quem  offendit  vox  san- 
guinis,  quae  nisi  de  nece  hominis  intellegi  non  possit,  conferat  Cicero- 
nianos  locos  hos:  p.  red  ad.  Quir,  ,cum  omnia  cum  omuibus  foedera 
reconcili atione  gratiarum  sanguine  meo  sancirentur'*  in  Pis*  §♦  28.  ,tu 
scilicet  homo  religiosus  et  sanctus,  foedus,  quod  meo  sanguine  [in  pac- 
tione  provinciarum]  iceras,  frangere  noluisti.'  prò  Sest.  §.  24.  ,id  autem 
foedus  meo  sanguine  ici  posse  dicebant'  ibid.  §.  54  ,statim  me  perculso 
ad  meum  sangui nem  hauriendum  e  tiara  re  publica  spirante  ad  eius  spo- 
lia  detrahenda  advolaverunt.'  in  Pis  §.99  ,nunquam  ego  sanguinem 
expetivi  tuum;  nunquam  illud  extremum,  quod  potest  esse  inprobis  et 
probis  commune,  supplicium  legis  ac  iudicii'  —  nempe  exilium.  Eodem 
sensu  de  damnatione  tanquam  de  vomere  loquitur  :  prò  Cael  §.  79  ,no- 
lite  iudices  aut  hunc  iam  natura  ipsa  occidentem  velie  maturius  exstin- 
gui  voi  nere  v  estro  quam  suo  fato',  p.  red  in  sen.  §  9;  p.  red.  ad 
Quir.  §.   15;  p*  red.  in  sen.  §.   17;  §.  24. 

Itaque  cum  epistulae  scriptor  mactandi  verbum  translata  notione 
usurpasset,  eadem  metaphora  usus  cetera  quoque  protulit,  non  propter 
ipsam  metaphoram,  sed  ut  per  eam  optimatium  severitatem  quam  ma- 
xime invidiosis  carperet  verbis.  Ceterum  de  numero  ilio  (quadraginta) 
dubito  quid  statuendum  sit.  Nam  permagnus  videtur.  At  quoniam  non 
de  omnibus  illius  temporis  iudiciis  ad  nos  pervagata  est  l'ama,  etiam 
liaec  multitudo  damnatorum  recte  se  habere  potest,  Cogitanduin  igitur 
est  omnium  primum  de  iudiciis  anno  52  a  Clir,  et  antea  institutis. 
Nam,  quod  palilo  infra  videbimus,  Pompei  in  cap.  Ili  §.  1  mentio  est 
facta  ut  viventis  adirne  et  tertio  consulatu  modo  se  abdicantis.  Ratio- 
aera  igitur  si  instituimus,  duodecim  invenimus  nomiuatim  a  scriptoribus 

allatos,  qui  annis  54  et  52,  Catone  et  Domitio  sive  praetoribus  sive  iu- 
clicibus  quaestionum,  sunt  damnati,  multos  autem  alios,  quorum  ne  no- 
mina quidem  nobis  sunt  tradita:  Sunt  autem  illi  duodecim:  Procilius 
trib.  pleb.  Cic.  Att.  4,  15,  4;  M.  Cispius,  Cic.  Piane.  31,  75;  C.  Mes- 
sius  Cic.  Att,  4,  15  9;  M.  Fulvius  Nobilior  Cic.  Att.  4,  16,  11  et 
ad  Quint,  fr,  III.  3,  1;  Gabinus  Cic.  Rab.  Post.  11,  30.  Horum  om- 
nium iudicia  facta  erant  a.  54  a  Chr.  cf.  Lang.  A.  R.  v.  Ili  p.  339 
seqq.  Deinde  a.  52  damnati  sunt:  Milo  Asc.  p.  53  |0];  Sext.  Clo- 
dius  Asc.  p.  55;  M.  Scaurus.  Cic.  off.  I,  39,  138;  Pubi.  Plautius  Hyp- 
saeus  Val.  Max.  9,  5,  3.  Cass,  Dio  40,  53;  C.  Mcmmius  Gemellus. 
Lang.  A.  R*  !II  p.  367.  Postremo  post  ante  diem  IV  non,  Decembr. 
Q.  Pompeius  Rufus  et  T.  Munatius  Plancus  cf.  Lang.  A.  R.  IH  p,  369. 
De  quorum  maiore  parte  iure  aliquo  optimatiuni  adversarius  dicere  po- 
tuit ,  Catoni  Domitio  ceterisque  eiusdem  factionis  eos  esse  mactatos, 
Sed  plures  etiam  quam  lios  tum  esse  damnatos  apparet  cum  ex  aliis  tum 
ex  bis  locis:  Cic.  ad  Att.  IV,  16,  11.  ,M.  Fulvius  Nobilior  condem- 
natus  est  ;  multi  alii  urbani  ne  respondent  quidem'.  ad  Quint.  fr.  Ili 
3,  1  [scripta  Romae  mense  Octobr,  a.  u.  e.  700]  ,occupationum  mea- 
rum  tibi  signun  sit  librarii  manus;  diem  scito  esse  nullum,  quo  die  non 
dicam  prò  reo.' 

Cap.  II. 

Refutatio    aliarum    causarum,   quibus   nixus    Jordanus   rhe- 
torem  quendam  liane  quoque  epistulam  conscripfi  ss  e 

putat. 

Nunc  quoniam  quoad  potui  et  emendando  et  interpretando  ope- 
ram  dedi,  transeo  ad  Jordani  refutationem,  qui  iam  totam  scriptiuncu- 
lae  formam,  maxime  vero  perorationem  ut  ait  ,omni  ornamento  rheto- 
rico  cumulatam',  hanc  esse  suasoriam  indicare  dicit. 

Nusquam  igitur  rhetorum  inveniuiitur  praecepta,  quomodo  per 
epistulam  homini  personato  aliquid  suadeatur.  At  contra  certissimum 
habemus  exemplum  M.  Ciceronis,  qui  ad  eundem  Caesarem  eadem  de  re 
epistulam  in  Hispanias  misisset,  nisi  ab  amicis  prohibitus  esset.  cf.  ad 
Att.  Xlil  26,  2.  27,  1.  XII,  40,  2.  Itaque  per  se  verisimilius  est, 
Sallustium  Caesari  hanc  epistulam  missise,  quam  rhetorem  hoc  genus 
suasorarium  ipsum  invenisse  ac  primum  adhibuisse  ,  quod  tamen  postea 
nemo  unquam  imitatus  sit. 

Praetera  Jordanus  dicit  suasoriam  ex  more  scholae  scriptam  sub 
specie  epistulae  et  quidem  in  loco  communi  versantem  prooemio  ostendi  : 
,scio  ego  quam  difficile  atque  asperum  sit  consilium  dare  regi  aut  im- 
peratori — '  Sed  qui  prooemia  ad  Catilinam  et  Jugurtham  applicata 
attente  perlegerit  ibique,  quomodo  scriptor  de  incepto  suo  et  de  eius 
difficultate  ordiri  soleat  animadverterit ,  quam  aptum  hoc  quoque  exor- 
dium  sit  epistulae  genuinaeSallus^i,  ipse  sentiet.  Neque  omnino  liquet, 
quomodo  scriptor,  refertus  atque  impletus,  ut  ita  dicam,  incepto  ilio  ut 
Caesari  consilium  detst,  id  ne  expressis  verbis  diceret,  evitare  potue- 
ritt     Tum  miror  Jordanum,  quod  suasoriae  et  epistulae  partium    dispo- 

sitiones  in  ter  se  similliinas  (p.  16,)  dicit.  Eam  enim  similitudinem 
constare  in  prooemio,  qaod  sequatur  narratio,  quam  excipiat  bipartito 
distributa  consiliorum  explanatio.  Sed  hoc  schema  extrinsecus  allatum 
quam  iallax  sit,  uiiiisquisque  videt.  Nani  Jordanus  ipse  orationem  quam 
dicit,  ita  dividit:  (p.  13)  post  prooemium  et  narrationem  agi  de  bello 
deponendo,  deinde  de  pace  tirmanda;  hoc  vult  bifariam  divisum  esse. 
Sed  quoniam  in  epistula  de  bello  omnino  non  agitur,  itaque  de  pace 
tirmanda  ne  potest  quidem  agi,  nescio  quae  alia  intercedat  similitudo 
inter  has  dispositiones ,  quam  quod  utraque  bifariam  divisa  sit.  Hanc 
vero  divisionis  rationem  per  se  suasoriae  iam  esse  indicium,  nemo  certe 
concedet.  Ceterum  ego  longe  aliter  epistulae  partes  disponendas 
esse  puto. 

Denique  in  peroratione  maxime  offendit  Jordanum  (de  suas  p.  6.) 
illa  prosopopoeiae  -figura,  cuius  exemplum  petitum  putat  ex  Ciceronis 
Catilinaria  At  cum  apud  Ciceronem  eam  usitatissimam  videmus  etiam 
in  aliis  orationibus  (exempli  gratia  prò  Cael.  §.  33)  tum  apud  Sallus- 
tium  ipsum  simiiia  inveniuntur.  An  quo  nomine  appelles  illius  senten- 
tiae  figuram,  quae  exstat  Jug,  85,  16.  ,Ac  si  iam  a  patribus  Albini 
aut  Bestiae  quaeri  posset,  mene  an  illos  ex  se  gigni  maluerint,  quid 
responsuros  creditis,  nisi  sese  liberos  quam  optumos  voluisse?  cf.  etiam 
Jug.  14,  22  jiamiam  frater"  —  Neque  etiamsi  mihi  fatendum  esset, 
huius  epistulae  scriptorem  hoc  loco  Ciceronem  imitatum  esse,  iccirco 
eum  despiciendum  ducerem.  An  quis  est,  qui  Sallustium  iuvenem  vitu- 
peret  quod  Ciceronem  praeclarum  oratorem  imitatus  sit? 

Aliam  quoque  imitatioiiem  Horatii  Jordanum  recte  indicasse  nego 
(de  suas.  p.  5.)  Dicit  enim  epistulae  scriptorem,  quod  Caesarem  ,de- 
cus  praesidiumque  nobis'  alloquatur,  Horatiani  carminis  illum  versìcu- 
lum  ,o  et  praesidium  et  dulce  decus  meum'  in  suum  usum  convertisse 
videri.  At  Horatium  potius  Sallusti  imitatorem  dixerim  collato  Jugur- 
thae  loco  hoc:  19,  1.  ,postea  Phoenices  —  Hipponem,  Hadrumetum, 
Leptim  aliasque  urbis  —  condidere;  haeque  —  pars  originibus  suis 
praesidio  aliae  decori  fuerunt'.  cf.  etiam  Spand.  1.  1.  p.  20.  Sed  haec 
hactenus.  Neque  enim  omnem  meam  operanti  in  Jordani  refutatione 
consmnere  decrevi. 

Gap.  III. 

Quibus  de  cauMs  ipse  Sallustium   huius  epistulae  scripto- 
rem fuisse  putem. 

Iam  causis  quibusdam  probare  conabor  liane  esse  genuinam  Sal- 
lusti epistulam:  Nani  accedit  ad  ea,  quae  iam  vidimus:  —  genus  di- 
cendi  vere  Sallustianum,  cetera  —  etiam  id,  quod  cum  accuratissima 
rerum  gestarum  scientia  litterae  scriptae  sunt  ita  ,  ut  paene  ad  diem 
tempus  definiri  possit,  quo  scriptae  esse  videantur.  Praeterea,  quae  de  se 
ipse  adfert  scriptor,  tam  bene  congruunt  cum  iis.  quae  de  Sallusti  vita 
scimus,  ut  nisi  praeiudicata  quadam  opinione  commòti  ,  de  huius  libelli 
ore  dubitare  vix  possimus,  Sed  haec  ioni  ipsi  videbimas  singalis, 
quae  bue  pertineut  tractandis. 

§.  1. 

Quae  tempora  potissimum  epistulae  verbis  descripta 
videantur. 

Primum  igitur    conemur  si  placet    illud  Sallustiana  obscuritate  re- 
fertura  prooemium   quoad  possumus  expandere  atque  explanare:  cap.  I, 
§,  2.  ,sed  mihi  studium  fuit  adulescentulo  rem   publicam    capessere    at- 
que in  ea  cognoscenda  multarci  magnamque   curam    habui'.     Haec   sine 
dubio  componenda  sunt  cum  iis,  quae  exstant    cap.  X  §.    2.  ,postquam 
mihi  aetas  ingeniumque  adolevit,  haud  ferme  armis  atque  equis  corpus 
exercui,  sed  animum  in  litteris  agitavi:  quod  natura  iirmius  erat,  id  in 
laboribus  habui'.     Hic  iterum  Jordanus  vituperandus  est,  quod  false  in- 
terpretatus  sit,  (de  suas.  p.  3,  adulta  aetate  ab  armorum  exercitio  ab- 
stinuisse  et  litteris  totum  se  dedisse')  cum  ,haud  ferme'  (cf.  Hand  Turs 
v.  II  p.  695.)  significet:  ,haud  ita  multum'  ,nicht  eben  sehr'  ,ergo  non 
abstinuisse  ab  armorum  exercitio  dicatur,  sed  liaud  ita  multum    in    eo 
occupatus  fuisse.     Cum  bis  locis  comparandi  sunt  illi  ex  bello  Catilinate- 
rio  cap.  Ili  §.  3.  ,sed  ego  adulescentulus   initio    sicuti    plerique  studio* 
ad  rem  publicam  latus  sum'  et  IV,  2,  ,sed   a  quo  incepto  studioque  me 
ambitio  mala  detinuerat  eodem  regressus  statui  res  gestas  pop*  Rom.  — 
perscribere'.     Haec   omnia  bene  inter   se   cohaerere    contendo*     Dicitur 
enim  Sallustius  iam  ab  adulescentia   litteris   se   dedisse,    ut   ex   iis  res 
gestas  pop.  Kom.  remque  publicam  quam  accuratissime  cognosceret,  quo 
postea  ipse  et  ad  rem  publicam  bene  praeparatus    accederet    et  rerum, 
scriptor  quam  doctissimus  foret. 

Deinde  aliud  sequitur  ex  epistulae  verbis  cap.  I  §.  3  :  ,multam  mag- 
namque curam  habui  non  ita  ut  magistratum  modo  caperem  —  sed 
etiam  ut  rem  publicam  —  cognitum  habuerim'*  Primum  igitur  id 
commemorare  haud  absurdum  duco,  quod  utrumqae  illud,  non  ita  ut  — 
sed  etiam  ut'  coniunctio  est  consecutiva  non  finalis.  Itaque  duas  scrip- 
tor res  testatur:  primum,  magistratu  se  iam  iunctum  esse,  deinde  tum 
cum  magistratum  auspicaretur  rerum  publicarum  accuratam  se  Imbu- 
isse cognitonem.  Hic  igitur  aut  Sallustius  ipse  loquitur  de  suis  mune- 
ribus  publicis  aut  rhetor  eum  de  bis  ìoquentem  fingit.  Sed  hoc  nunc 
nihil  ad  nos.  De  Sallustio  hic  agi  constat,  nisi  forte  rhetor em  de  se 
ipsum  loqui  putes.  Scimus  igitur,  Sallustium  anno  52  a.  Chr.  n.  tri- 
bunatum  plebis  gessisse.  cf,  Asc.  in  Mil.  p*  38,  39,  49,  50,  51  0. 
Sed  etiam  quaestura  bis  functus  est,  primum  (cf.  Ps.  Cic.  resp,  cap.  5.}, 
si  consueto  et  legitimo  tempore  obtinuit,  anno  56  ve!  55  a.  Chr.  Pos- 
tea in  bello  civili  et  alteram  quaesturam  (?)  et  praeturam  gessit.  (cf. 
Ps.  Cic.  resp.  cap.  6  et  8.),  De  quibus  hoc  loco  disseri  necessariumnon  est, 
quoniam  tota  epistula  ante  civile  bellum  scripta  aut  esse  aut  fingi  vi- 
detur.  Nunc  is  contemplati  erimus  §.  hui.  cap.  4.  ,itàque  mihi  multa 
cum  animo  agitanti  cet'»  persuasum  nobis  erit,  scriptorem  epistulae  di- 
cere hic  voluisse:  Sallustium  (sive  quod  nos  putamus  :  se  i.  e,  Sallus- 
tium) etiam  tribunatum  peregisse»  Nam  si  de  priore  quaestura  tan- 
tummodo  ageretur,  difficile  esset   intellectu,   quid    magni    Sallustius   tum 

peérficere  potuisset,  ex  quo  Caesari  gloria  accideret.  Nam  quaestura 
levius  est  munus.  Sed  a.  52  a.  Chr,,  cum  Caesar  absens  esset  in  Gal- 
liis,  cum  Pompeius  ei  occulta  pararet  pericula,  tum  tribunorura  auxilium 
Caesari  valde  fuit  acceptum.  Huc  acceclit  dignitatis  vox,  nam  collatis  ; 
cum  ceteris  Sallusti  Jocis,  tum  maxime  huius  epistulae  IV,  3.  ,neque 
illis  tantae  voluptati  est  —  quanto  maerori  tua  dignitas'  facile  intelle- 
gitur,  hoc  quoque  loco  de  statu  publico  Caesaris  agi.  Itaque  ,dignitasc 
hic  est:  proconsulare  imperium  provinciaeque  Gallicae.  Qua  de  re 
dicit  scriptor,  Sallustium  (nos  :  se  i.  e.  Sallustium)  olim  decrevisse,  eti- 
amsi  sua  de  fama  detraberetur  Caesaris  causam  in  tribunatu  suscipere. 
Et  re  vera  gloria  ex  eius  incepto  Caesari  contigerat.  Nam  Sallusti  re- 
liquorumque  novem  tribunorum  opera  privilegium  perlatum  est,  quo  uni 
Caesari  etiam  absenti  liceret  consulatnm  petere.  cf.  Lang.  A.  K.  v.  III 
p.  360.  Momms,  H.  E,  v.  Ili  p.  473.  Dram.  H.  R.  v,  III  Jul.  p. 
365.  Ceterum  in  tribunatu  plebis  occasio  fuit  uberrima  ,cuius  rei  lu- 
bebat  periculum  faciendi'.,  Nam  non  verbis  modo  et  persuasu  sed  etiam 
fustibus  et  sanguine  tum  rogationes  perferre  solebant.  Sed  etiam  fa- 
mae  periculum  fecisse  eum,  qui  tum  Caesaris  susciperet  partes  haud  mi- 
randum  est.  Nam  constat  Caesarem  tum  plurima  pecuniis  atque  largi- 
tionibus  perfrcisse.  Ceterum,  inhonesta  atque  perniciosa  videbatur  li- 
bido: potentiae  sive  paucorum  sive  unius  decus  atque  libertatem  suam 
gratificali',     cf.  Jug.  3,  3. 

cap.  I,  §  5.  ,idque  non  temere  ncque  ex  fortuna  tua  decrevi.' 
Scriptor  dicit:  se  admiratione  naturae  atque  indolis  Caesaris  commotum 
ita  egisse.  Nam  comperisse  se  in  eo  unam  egregie  mirabilem  artem 
animi,  quod  semper  in  adversis  rebus  quam  in  secundis  maior  sit.  Hic 
ne  Cortium  quis  sequatur  monendum  est;  nam  is  perversam  dicit  liane 
sententiam,  cum  false  verba  interpretetur.  Non  enim  dicitur  Caesaris 
animus  secundis  rebus  mollior  fieri  adversis  robustior,  sed  potius  mag- 
nimi atque  haud  contemnendum  iam  in  secundis,  maiorem  tamen  in 
adversis  se  praestare.  Quod  dietimi  quam  veruni  atque  prudens  sit  ex 
omnibus  Caesaris  rebus  gestis  perfacile  intellegi  potest.  Sed  quo  epis- 
tulae auctor  idem  osservare  posset,  nullum  mihi  tempus  magis  idoneum 
fuisse  videtur,  quam  anni  52  initium,  cum  Caesar  in  Gallia  cisalpina 
remoratus,  postquam  urbano  motu  perterritus  delectum  habuisset,  subito 
nuntium  acciperet  de  Gallorum  illa  atrocissima  omnium  insurrectione. 
(cf.  Caes.  beli.  gali.  1.  Vili  e.  1  et  6,  §  1  ):  Duplex  enim  tum  ei 
inimjnebat  periculum  domi  militiaeque.  Nam  Romae  Pompeius  ne  dic- 
tatorem  se  facere  atque  in  perpetuimi  rerum  potiri  conaretur,  timendum 
crat;  quo  facto  Caesari  omnis  laborum  fructus  uno  ictu  decidisset.  In 
Gallia  vero  gloriam  una  cum  vita  eum  amissurum  inimici  haud  iniuria 
sperare  videbantur.  Vercingetorix  enim,  seditiosorum  dux,  patriae 
amans  callidus  versutus,  ut  erat,  omnium  usque  ad  id  tempus  Caesaris 
hostium  atrocissimus  exstiterat.  Veruni  tantum  aberat,  ut  hoc  ancipiti 
periculo  perculsus  esset,  ut  potius  uno  tempore  atrumque  sibi  depellen- 
dnm  statueret.  Alta  enim  hieme  profectus  per  fraudem  hostium  copias, 
qui  eum  ab  exercitu  prohiberent,  vitavit,  suos  in  unum  coegit,  primum 
impetum  sustinuit,  deinde  ipse  hostium   oppida   castra  oppugnat,    capit, 

tum  denique  Vercingetorigem  in  deditionem  recipit,  cum  interim  res 
urbanas  non  neglegit,  sed  per  amicos  et  assectatores  suo  iussu  suum 
in  usum  agi  curai  Hanc  animi  magnitudinem  se  perspexisse  huius 
epistulae  scrii  tor  de  se  praedicat.  Ceteros  volgi  more  magis  munifi- 
centiam  atque  continua  Caesaris  gloriosa  facta  admirari,  cum  ingenium 
eius  non  comj)rehendaiit.  At  Caesaris  munificentia ,  etiamsi  ab  initio 
praelucebat,  tainen  anno  52  a.  Chr.  inprimis  cotidie  omnibus  fiutante 
oculos.  Nam  tum  forum  suum  aedificare  inchoavit  (Suet.  Jul.  27) 
itemque  saepta  campi  Martii  ex  ligneis  marmorea  facere,  cf.  Momm- 
sen.  H.  R.  v,  111  p.  500. 

Nunc  scriptor  cap.  11  §.  2.  se  statuisse  dicit  Caesarem  mter 
proelia  victorias  imperium  admonere,  ne  obliviscatur  rerum  urbanarum. 
Quae  cum  composueris  cum  iis,  quae  exstant  cap.  Xll  §.  4  ,atque  ego 
te  oro  hortorque  ne  clarissimus  imperator ,  Gallica  gente  subacta  —  ' 
vix  dubium  esse  poterit,  quin  hoc  loco  agatur  de  tempore,  quod  seque- 
batur  Alesiae  deditionem,  cum  re  vera  Gallia  fuit  subacta,  Caesar  au- 
tem  pace  ordinanda  reliquiisque  seditionis  opprimendis  occupatus  Bi- 
bracte  remorabatur.  Ceterum  anacoluthia  quadam  usus  scriptor  quare 
consilium  Caesari  dandum  clecreverit  reticet  (.non  tibi  scripsi  —  quia 
—  sed  —  statui').  Nec  alibi  dilucidius  hac  de  re  agit,  studio,  quod 
equidem  puto,  dissimulationis  commotus.  Quod  autem  cap.  Xll  §.  4 
et  5  dicit:  ,sed  me  illa  magis  cupido  exercet,  ut  quocunque  modo 
quam  primum  res  publica  adiutetur*  libertatem  gloria  cariorem  ha- 
beo'  —  indicasse  nubi  videtur,  ipsius  multum  interesse,  ut  quam  pri- 
mum rei  pubi  ira  e  condicio  mutetur.     Sed  hac  de  re  infra  videbimus. 

Nunc  cum  terminum  invenerimus  ,a  quo';  restat  ut  alterum  inves- 
tigemus  ,ante  quem'  epistula  scripta  sit.  Maiora  igitur  Caesarem  affec- 
tare,  quam  quae  praetendat,  scriptor  non  ignorat.  Nam  ,ab  inimicorum 
ili  §.  3)  impetu  vindicare ,  beneficia  populi  contra  adversum  consulenti 
^retinere'  se  velie,  tanquam  praetextum  Caesaris  ipsius  verbis  referri  col- 
ligas  necesse  est  ex  hac  elocutione:  ,si  id  modo  tibi  in  pectore  con- 
silii  est,'  ubi  dilucide  secreto  pectoris  eonsilio  opponitur  publicum  ali- 
quod  dictum.  Sed  Ine  potissimum  quaeritur,  quis  sit  ille  .consul  adver- 
sus'.  Cogitare  de  Lentulo.  a.  49  consule,  quod  Jordanus  fecit  (de 
suas.  p.  12.)  falsissimum  duco  respectis  illis  quae  de  Pompeio  nar- 
rantnr  cap.  Ili  1  ,sed  ^uoniam  Cu.  Pompeius  aut  animi  pravitate  aut 
quia  nihil  eo  maluit,  quod  tibi  obesset,  ita  lapsus  est,  ut  hostibus 
tela  in  manus  iaceret.'  (illa  aiitem  ,tela',  id  quod  sequentibus  ver- 
sibus  intellegitur,  sunt  iudicia  a  Pompeio  nobilitati  tradita  vel  po- 
tius  non  dempta)  Ex  quibus  mini  quidem  sequi  videtur,  scrip- 
torem  adhuc  dubitare,  num  Pompeium  inter  apertos  Caesaris  inimi- 
cos  numeret.  Nam  primum  , animi  pravitatem'  non  idem  esse 
atque  improbitatem  vel  nequitiam  cum  ex  opposito  (,aut  quia  nihil  eo 
maluit  cet.')  tum  ex  his  locis  discere  possumns:  Jug.  2,  4.  ,pravitas 
eorum  admiranda  est,  qui  —  ingenium  —  tvopescere  sinunt.'  Jug. 
25,  8.  ,pravom  consilium';  est  enim:  perversitas  ingenii  ,Yerkehrtheit,' 
,Verschrobenheit',  politisene  Unklugheit  vel  Kurzsichtigkeit.' 

At  anno  49.   a.  Chr.     Lentulo    et  Marcello   ccnsulibus   de  inimi- 

citia  Pompei  in  Caesarem  diutius  dubitari  non  potuit.  Quin  etiam  iam 
anno  51  exeunte  aperte  suas  cum  Caesare  simultates  in  senatu  decla- 
ra^erat    cf,  Lang.  À.  E.  v.  Ili  p.   375/376. 

Constat  igitur  in  capite  111  de  Pompei  tèrtio  consulis  actis  agi  et 
quidem  quasi  de  praeteritis.  Quae  cimi  ita  sint,  ilio  ,adversus  consul' 
esse  videtur  M.  Marcellus,  anni  51,  consul,  cum  eius  collega  Sulpicius 
Rufus  Caesaris  sit  amicus.  Is  Marcellus  sine  dubio  iam  consul  de- 
signatus  et  in  senatu  et  alibi  declaraverat  suam  animi  sentèatiam  :  se 
Caesari  imperium  abrogaturum  absentemque,  quominus  alterum  consula- 
tum  peteret,  prohibiturum,  ut  tandem  aliquando  facultas  fieret  privatum 
et  accusandi  et  condemnandi.  Huc  enim  senatus  partes  iam  inde  ab 
anno  56  intenderant.  Contra  haec  Caesar  sine  dubio  amicis  mandata 
dederat.  Quod  tunc  temporis  potissimum  factum  esse  putabimus ,  cum 
interrogatus  esset  ab  iis,  quid  contra  inimicorum  impetus  et  consulis 
designati  acta  futura  facerent.  Huc  accedit,  ut  de  Bibulo  quasi  de 
praesente  agatur  (IX,  1).  Is  enim  cum  mense  Martio  anni  51  ex  se- 
natus consulto  Syriain  provinciam  accepisset,  paulo  post  illuc  profectus 
est,  ci".  Lang,  A.  R.  v.  Ili  p.  379,  Qua  de  causa  epistula  scripta 
sit  necesse  est  ante  mensem  Martium  a.  51. 

Nunc  redeamus  ad  cap.  11  §.  3:.  Nemini  prudenti  Caesari.  in  maiora 
quam  quae  pretenderat  affectare  occultimi  esse  potuit.  Qua  de  re  epis- 
tulae  -scriptor  eum  revocat  ad  illa,  quae  antea  contra  nobilitatis  super- 
biam  fortiter  fecerit  (§.  4),  Quae  non  ficta  sed  re  vera  a  Caesare 
facta  nunc  accuratius  demonstraturus  sum. 

A  principio  enim  nobilitatis  factionem  disturbavit,  cum  a  77  a. 
Chr.  Cn.  Dolabellam  repetundarum  posteroque  anno  C.  Anfconium  item 
repetundarum  accusaret,  cf.  Drum.  H.  R.  v.  Ili,  p.  134/35.  Deinde 
plebem  Romanam  ex  gravi  servitute  ad  libertatem  revocavit,  cum  anno 
70  Cn.  Pompeio  M.  Crasso  consulibus.  ut  tribunicia  potestas  restitue- 
retur,  iudicia  tribus  illis  ordinibus  traderentur,  si  minus  ipse  perficeret, 
attamen  summcpere  niteretur.  cf.  Drum  H.  R.  v.  Ili  p.  139.  Postre- 
mo in  praetura  inimicorum  arma  inermis  disiecit  sic  :  Eo  anno  (62.) 
Q.  Metellus  trib.  pleb.  rogationem  tulerat ,  ut  Pompeius  cum  exercitu 
revocaretur,  ne  diutius  cives  indicta  re  condem  narentur.  Quae  ne  rata 
tìerent  Cato  ceterique  optimates  quoque  modo  impedire  studebant.  Quos 
cum  Metellus  gladiatorum  armis  a  foro  removisset,  ipsi  armati  rever- 
terunt  tribnnumque  plebis  itemque  Caesarem  praetorem,  qui  illuni  adiu- 
verat,  vi  clepulerunt.  Quo  facto  senatus  insuper  decrevit,  ne  magistratibus 
diutius  fungerentur.  Tum  Kepos  urbem  reliquit,  Caesar  autem  prae- 
turam,  quam  populi  beneficio  accepisset,  gerere  perrexit.  Sed  mox  vi 
depulsus  a  tribunali  domi  se  inclusit.  Cum  autem  plebis  infinita  mul- 
titudo  ad  eius  domum  se  contulisset,  minitans  clamitansqne,  ipsorum 
bracchiis  et  armis  usus  senatus  arrogantiam  minueret,  praeter  opinionem 
multitudinis  animos  sedavit-  quare  senatus  contiiu  utiam  hoininis  admi- 
ratus,  eum  non  solimi  in  integrum  restituit,  sed  etiam  amplissimis  ver- 
bis  laudavit.  cf.  Suet.  lui.  cap.  16.  Sic  inimicorum  arma  honoriricen- 
tissime  inermis  disiecit. 

Tum  capite  111,  de   Cn.    Pompei   tertio   consulatu    agitar,   quod  ex 


—     30     — 

certìssimis  còlligi  potest  indiciis.  Narratur  enim  de  dominatione  nobi- 
litati per  eius  socordiam  permissa  deque  servitio  in  plebem  exercito,  id 
que-d  etiam  aliis  ita  visum  esse  scimus  ex  Cassii  Dionis  J.  XL,'cap.  50 
extr.  :  ,tM  te  yàg  xaivoì  xaì  tm  nagadò^w  trjg  tifiìjq  ènag&eìc, 
ovviti  ovòèv  eie,  t^v  twv  ttoXXmv  %àgiv  èfioi'XevffEv,  àXX* 
àxgijiwc,  nàvta  tà  trj  ftovXfj  dgéo'xovta  enga^evS  Itemque  cap.  IV 
de  severitate  iudìciorum  ilio  anno  facta  agitur.  cf.  supra.  Sed  quod 
attinet  ad  numerimi  damnatorum  hos  Dionis  locos  addendos  esse  puto: 
lib.  XL  cap.  52  init.  nàvv  yàg  noXXoì  enì  to)  èyxXrfiati  tovtq 
(h  e.  ambitus  accusati)  ev&vv&ijffaVi  xaì  fiàXiG-d-'  oti  tà  óixaGtij- 
Qia  dxgi/SéGtegov  ex  twv  tov  JJofinrj'iov  vòfiiAv  avvr\yeto.  cap.  53 
init  "jXXa  te  ovv  ex  tovtov  noXXà  xaì  edXaxrav  xaì  IJXavtiog 
Yipaìog  cap.  55  init.  cO  te  ovv  MiXmv  oì'taig  edXw  xaì  o 
'Povcpoc  o  te  IJXdyxog,  eneièr}  ex  tr\g  dg%fjg  è^fjX&ov,  aXXoi  te 
Gvv  avtoìg  avyvoì  òià  tijv  tov  povXevtrjglov  efingrjaiv.  cf* 
etiam  Asc.  in  Mil.  p.  .55.  0.  ,Multi  praeterea  et  praesentes  et  cum 
citati  non  respondissent,  damnati  sunt  :  ex  quibus  maxima  pars  Cloclia- 
norum.'  Ceterum  quod  iam  supra  dixi,  illud:  ,non  orbi  liberi  cet.  — 
inmanem  eorum  animum  inflexit,  quin  acerbius  in  dies  male  faciundo 
ac  dicundo  dignitate  alios  alios  civitate  eversum  irent.'  ad  scribentis 
praesentiam  spectat.  Dignitate  igitur  et  civitate  evertebant  bomines 
per  iudicia.  Quodsi  ante  mensem  Martium  a.  51.  scripta  esse  debet 
epistula,  priora  autem,  de  quibus  narratur  iudicia  anno  52  peracta 
sunt,  baec  posteriora  necesse  est  ut  referantur  ad  initium  anni  51. 
Quo  tempore  scimus  causas  dixisse  Pompeium  Rufum  et  Munatium 
Plancum  tribimicios.  Hi  enim  post  ante  diem  IV  idus  Decebr.  a.  52, 
simulatque  magistratu  se  abdicaverunt ,  accusati  sunt,  nec  tamen  quo 
die  sint  condemnati  satis  liquet.     Sed  hac  de  re  plura  infra. 

§.  2.  Alii  quidam  loci  interpretantur  minoris  momenti, 
cap.  IV,  3.  ,nam  quid  ego  de  te  dicam?  cuius  contumeliam  cet. 
—  neque  illis  tantae  voluptati  est,  tametsi  insperantibus  accidit ,  do- 
minatio,  quanto  maerori  tua  dignitas,  quin  optatius  habent  ex  tua  ca- 
lamitate periculum  libertatis  tacere,  quam  per  te  pop.  Rom.  imperium 
maximum  ex  magno  fieri,'  Hic  potissimum  quaeritur,  quid  sit:  opta- 
tius habent  ex  tua  calamitate  periculum  libertatis  facere'  et  cui 
periculum  fiat,  nobilitati  an  Caesari?  utrum  ipsorum  dicantur  libertatem 
in  discrimen  adducere  velie  an  Caesaris?  Sed  quoniam  iam  prius  no- 
bilitatis  optatum  his  verbis  indicatum  est:  ,cuius  contumeliam  ho- 
mines  ignavissimi  vita  sua  commutare  volunt,  si  liceat',  hic  quoque 
de  Caesaris  contumelia  i.  e.  de  imperio  abrogando  cet.  agi  puto.  Nam 
calamitate  Caesaris  ea,  quod  nisi  alterimi  consulatum  nactus  salvus  esse 
non  potuit,  uti  decreverant,  ita  ut  Pompei  legibus  nixi  absentis  ratio- 
nem  haberi  posse  negarent,  provincia  eum  privarent,  privatum  vero 
accusarent ,  eondemnarent  et  exsilio  multarent.  Id  scriptor  vult  peri- 
culum libertatis  facere  alicui'  cf.  C.  33,  1.  Cavendum  autem  erit,  ne 
quis  ita  interpretetur :  optimates  Caesaris  calamitate  abusi,  iam  ut  res 
ad  certamen  veniat  efficient,  ibique    liberam   rem   publicam    cum   ipsis 

corruere  malimt  quam  in  pace  per  eum  augeri.     Nam  ,libertas'  nusquam 
apud  Sallustium  idem  significat  atque  ,libera  respublica', 

cap+  IV.  §♦  4.  ,quo  magis  tibi  etiam  atque  etiam  prospiciendum 
est,  quonam  modo  rem  stabilias  communiasque  — '.  Hoc  in  nostrum 
sermonem  vertendum  esse  puto  ita:  ,um  so  mehr  musst  Da  immer  und 
immer  wieder  Dir  im  Geist  zurechtlegen,  wie  Du  wohl  spàter  einmal 
(tibi  prospiciendum  est)  die  Verhaltnisse  (rem;  fest  und  dauernd  ordnen 
kònntest')  Sine  dubio  hic  scriptor  cogitat  de  Caesaris  altero  consuìatu 
futuro,  quod  se  petiturum  is  iam  dixerat  a.  52.,  cum  privilegium  penici 
vellet,  ut  sibi  etiam  absenti  consulatum  petere  liceret, 

Nunc  §.  5  ,mihi  quidem  quae  mens  suppetit  eloqui  non  dubitabo' 
scriptor  Consilia  se  daturum  pollicetur.  Sunt  vero  haec  :  primum:  ut  ci- 
vitas  multis  de  causis  corrupta  novis  civibus  additis  regeneretur  (V,  7,); 
deinde  ut  comitia  iudiciaque  immutentur  (VII,  11  —  Villi,  Illa  secun- 
dum  C.  Gracchi  legem,  haec  ex  scriptoris  proposito;  postremo  ut  senatorum 
numero  aucto  per  tabellam  sententia  fiat  (XI,  5),  eorumque  auctoritas 
certis  finibus  circumscribatur,  (Xlll,  1+)  Quae  Consilia  prudentissima 
atque  civitati  utilissima  duco,quippe  quorum  magnam  partem  Caesar 
ipse  postea  exsecutus  sit, 

cap.  VI,  2.  ,equidem  ego  sic  apud  animum  meum  statuo:  malum 
facinus  in  se  admittere,  qui  jncommodo  rei  publicae  gratiam  sibi  con- 
ciliet:  ubi  bonum  publicum  etiam  privatim  usui  est,  id  vero  dubitare 
adgredi,  soc^ordiae  atque  ingnaviae  duco'.  Haec  quasi  praeceptum  aliis 
dantur,  sed  quoniam  scriptoris  animi  opinionem  detegunt,  etiam  ad 
suum  inceptum  referri  possunt.  Mihi  enim,  quod  infra  videbimus,  pri- 
vata aliqua  utilitas  non  minus  eum  commosse  videtur  ad  conscribendam 
liane  epistulam,  quam  bonum  quod  dicitur  publicum. 

cap.  VII  §♦  IO.  ,iudices  a  paucis  probari  regnum  est,  ex  pecunia 
legi  inhonestum'.  Facile  intellegitur,  quid  sit  ,iudices  e  pecunia  legi', 
scilicet  e  censii,  sed  quonam  modo  ,iudices  a  paucis  probari'  explican- 
dum  sit,  dubium  videtur»  ,Nam  ,a  paucis  probari'  vix  quidquam  aliud 
significare  potest,  quam  ,paucis  piacere'.  Sed  cur  iam  regnum  sit,  ubi 
paucis  tantummodo  iudices  placent,  non  liquet.  Semper  igitur  usque  ad 
Pompei  consulatum  tertium  iudices  e  censu  lecti  erant,  ita  ut  praetor 
urbauus  ex  iis,  qui  CCCC  HS  possidebant,  sive  senatoribus  sive  equi- 
tibus,  sive  quod  nuperrime  fiebat  ex  tribus  senatorum  equitum  tribuno- 
rum  aerarii  ordinibus  certum  eligeret  numerum,  eorumque  nomina  de- 
ferret  in  album  quod  dicebatur  iudicum;  quo  ex  numero  postea  singu- 
lis  quaestionibus  singuli  sorte  iudices  fiebant.  At  primo  omnium  Pom- 
peio  a  52  per  senatus  consultum  erat  permissum,  ut  suo  arbitrio  nulla, 
lege  vinctus  iudicum  nomina  in  album  deferret.  Hi  vero  quoniam  omnes 
e  volmitate  fuerunt  optimatium  ab  iis  libenter  probabautur.  Itaquehuc 
referendum  censeo  illud  ,iudices  a  paucis  probari  regnum  est'.  —  Ple- 
nius  quispiam  atque  dilucidius  dixerit  :  ,iudices  unius  arbitrio  legi  ita, 
ut  paucis  tantummodo  probentur,  regnum  est.' 

§♦  3,     De  hominibus  Romanis  tum  aetatem  agentibus   quoque 
modo  hic  descripti    sint. 
Iam  contemplemur  cap,  IX,  quales  hoinincs  quommodo  ibi  descripti 

sint,  Primum  de  Bibulo  scriptoris  iudicium  unumquemque  puto  sub- 
scripturunu  Deinde  de  L.  Domitio,  haec  exstant:  ,an  L.  Domitii  magna 
vis  est,  cui  us  nullum  membrum  a  flagitio  aut  facinore  vacat?  lingua 
vana,  manus  crueiitae  pedes  fugaces;  quae  honeste  nominali  nequeunt, 
inhonestissima',  ubi  similitudo,  quae  intercedit  inter  liunc  locum  et  Pseudo- 
Sallusti  declamatiouis  in  Ciceronem  §.11  ,immo  vero  homo  levissimus 
cet.  cet.'  commovet  Jordanum  ut  epistulae  scriptorem  illius  vilissimi  de- 
clamatoris  imitatorem  esse  censeat.  (cf.  Jord.  de  suas,  p.  9.),  Sed  iam 
parum  accurate  instituta  comparatio,  uter  sit  imitator  ostendet.  Nani 
declamatoris  enuntiatum,  quantum  implet  spatium,  epistulae  scriptoris 
quam  concinnuin,  quam  in  angustum  omnia  contracta  !  ibi  verba  ex  co- 
pia aliorum,  liic  vere  Sallustiana!  veluti:  ,nulla  pars  corporis'  ,nullum  mem- 
brum'; ,a  turpitudine'  —  ,a  facinore';  ,manus  rapacissimae'  —  ,manus 
cruentae';  [hic  mihi  declamator,  quod  nimis  absurdum  fuisset  in  Cice- 
ronem cum  alio  commutasse  videtur,  deinceps  vero  [,gula  inmensa'] 
aliquid  de  suo  addidisse  ]  ,non  possunt'  —  ,nequeunt'.  Ceterum  talia 
opprobria  conviciatoribus  iisdem  fere  verbis  fuisse  et  communia  et  usi- 
tatissima  discimus  ex  his  locis  Ciceronianis  :  Phil.  II,  19.  ,sed  iam  stu- 
pra et  flagitia  omittam,  sunt  quaedam  quae  honeste  non  possum  di- 
cere', et  prò  Cael.  §.  6.  ,nam  quod  obiectum  est  de  pudicitia  quodque 
omnium  accusatorum  non  criminibus  sed  vocibus  maledictisque  cele- 
bratum  est  —  id  nunquam  tam  acerbe  feret  M.  Caelius  —  sunt  enim 
illa  maledicta  pervolgata  in  omnes,  quorum  in  adolescentia  forma  et 
species  fuit  liberalis'. 

Attamen  aliquid  veritatis  subesse  his  criminationibus  nunc  demon- 
straturi  sumus.  Namque  de  manibus  L.  Domitii  cruentis  cf.  Asc,  ad 
Mil.  p.  45.  0.  ,constantiam  L.  Domitii ,  quam  in  praetura  praestitit, 
signifìcat.  (scil,  Cicero)»  Nam  eo  tempore,  cum  C.  Manlius  trib,  pleb. 
subnixus  libertmorum  et  servorum  manu  perditissimam  legem  ferret,  ut 
libertinis  in  omnibus  tribubus  suffragium  esset  idque  per  tumultum  age- 
ret  et  clivum  Capitolinum  obsideret,  discusserat  perruperatque  coetum 
Domitius  ita,  ut  multi  Manlianorum  interficerentur.  Quo  facto 
plebein  infimam  offenderat  et  senatus  magnam  gratiam  inierat'.  et  Cass. 
Dion.  1.  41,  11.  rwr  re  yàg  IvXXaitov  èyeyóvei  xai  7kòXXt\v  ex 
lijg  óvvaGTSiac  ìmivrfi  èxéxTyTO-'  Nempe,  qui  proscriptorum  bo- 
nis  ditior  erat  factus,  eum  ne  sanguine  quidem  illorum  manus  absti- 
nuisf  e,  si  minus  nobis  at  tamen  tunc  temporis  inimico  certe  aut  persua- 
sum  erat  aut  satis  tamen  causae  ,cur  tale  convicium  in  eum  iaceret.  Quis 
autem  ignorat,  popularium  partium  studiosos  quod  Cicero  optirnatesque 
tanquam  constantiam  laudarent  Domitii,  saevitia  potius  atque  crudelitate 
factum  vituperasse. 

,hebes  lingua'  cf.  Cic.  Brut.  77,  267.  ,L,  Domitius  nulla  ili  e 
quidem  arte  sed  latine  tamen  et  multa  cum ìibertate  dicebat'.  Quod 
iudicium  quomodo  putes  conversum  iri  in  ore  calumniatoris  ?  Nempe 
lingua  hebeti  is  est,  qui  lingua  sua  dexterrime  uti  nequit  ;  quod  quidem 
vitium  corporis  ducere  absurdum  esset  ;  est  enim  nihil  aliud  atque  Ci- 
ceronianum  illud;  ,nulla  arte  dicebat.4     Sed  quod  apud  Ciceronem  libe- 

rum  erat  iudicium,  hic  vitio  vertitur  eaque  de  causa  illa  vox  ,hebes' 
adhibetur,  quae  iam  per  se  vitium  indicai 

,pedes  fugaces'.  Cum  a  56  a.  Chr*  omnes  consulatus  competito- 
res  cessissent  Pompeio  Crassoque  unus  Domitius  Catone  suadente  per- 
sevérabat  et  die  eomitiorum  mane  in  campum  descendere  ausus  est, 
quem  antea  Pompeius  et  Crassus  militibus  repleverant.  Tum  Cato  ne 
armis  quidem  cedendum  esse  ratus  paene  vi  Domitium  fugam  meditan- 

tem  retinuit,  donec  ipse  brachium  vulneratus,  quominus  in  fugam  ille  se 
coniceret,  impedire  non  potuit.  cf.  Drum.  H  R.  v.  Ili  p,  278  seq. 
Scimus  igitur  alioquin  Domitium  trucem  fuisse  et  manu  fortem.  At  si 
tum  rumor  urbanus  semel  eum  fugacem  appellaverat,  qui  rumoris  urbani 
tenacem  bene  noverit  naturam,  libenter  coneedet,  fieri  potuisse,  ut  con- 
tra  omnem  veritatis  speciem  postea  tamen  semper  hoc  convicium  ab 
inimicis  in  eum  coniceretur.   — 

De  M.  Catone  haec  proferuntur:  ,unius  tamen  M.  Catonis  inge- 
nium  versutum,  loquax,  callidum  haud  ,contemno  Miror  hic  quoque  Jor- 
danum  quod  hanc  putat  quamvis  futilem  laudationemfJord.  de  suas. 
p.  18.)  Quasi  ,haud  contemno'  idem  esset,  atque  ,magni  facio',  neque 
potius  vertendum  esset  :  ,schatze  ich  nicht  eben  gering',  ,bringe  ich 
zwar  in  Anschlag'.  Jure  quispiam  hic  illam  Catonis  morum  discripti- 
onem  comparet,  quae  exstat  in  Cat.  cap*  54.  Sed  cavendum  est,  ne 
obliviscamur,  ibi  rerum  scriptorem  sine  ira  et  studio  viri  magni  morum 
^escribere  imaginem,  hic  autem  partium  studiosum  adversarii  virtutes  in- 
vitum  enumerare  et  eas  quidem  nominibus  quam  maxime  humilibus  ob- 
trectatoris  more  :  prò  sollertia  enim,  prò  eloquentia,  prò  prudentia,  ver- 
suti  ingenii,  loquacitatis,  calliditatis  voces  substituit. 

De  Postumio  praeter  nomen  nihil  nobis  cognitum  est,  nisi  forte 
idem  est  vir,  quem  Cicero  prò  Mur.  26,  54  Catonis  in  L-  Murenae 
causa  subscriptorem  nominat. 

Denique  de  Favonio  hoc  tantum  dico  :  Fuit  Catonis  assiduus  assec- 
tator  et  comes,  vir  parvi  ingenii,  Catonis  paene  simia.  cf.  Drum.  H. 
R.  v.  Ili  p.  32 — 38  ;  anno  52  a.  Chr.  testes  fuit  in  causa  Miloniana 
cf.  Cic.  prò  Mil.  §.  9  et  Asc.  in  Mil.  p.  53  0;  idem  in  eadem  causa 
fuit  iudex  quaestionis  de  sodaliciis  institutae.  Asc.  in  Mil.  p.  54.  0. 
Sed  nunc  videte  quomodo  de  bis  omnibus  viris  diversa  ratione  scripto- 
ris  fiat  iudicium: 

De  Bibulo,  Favonio  Postumio  despicientis  est  memoratio;  de  Ca- 
tone magis  vituperantis  quam  laudantis;  denique  de  Domitio  calumnia- 
toris.  Itaque  paene  sponte  se  obfert  suspicio,  huius  libelli  scriptorem 
acerrimas  exercuisse  cum  Domitio  privatas  inimicitias.  Neque  quod  hac 
de  re  niliil  nobis  rerum  scriptores  tradiderunt,  iccirco  iam  meam  opi- 
nionem  falsam  esse  duco,  quippe  cum  do  Sallusti  vita  fere  nihil,  de  Do- 
mitii  perpauca  ex  iis  sciamus.  Tantum  concedendum  est,  Domitii  et 
Sallustii  animi  sententias,  quid  esset  publicum  bonum,  ])rorsus  inter  se 
pugnasse,  tamque  acerbam  fuisse  Domitii  naturam,  in  qua  facile  aliquis 
ofifenderetur. 

§♦  4  Cur   Sallustius  hanc  epistulam  scribere  in   animum 

induxerit. 

Constat  igitur,  simulatque  Sallustius  tribunatu  se  abdicaverit,  sta- 
tini eius  collegas  T.  Munatium  Planeum  Bursam  et  Q.  Pompeium 
Rufum  lege  Pornpeia  de  vi  aecusatos  (cf.  Cass.  Dio.  40,  55  et  Cic.  ad 
fam,  7,  2,  2.)  pauloque  post  esse  condemnatos.  Quodsi  Sallustius  in 
tribunatu  plurima  coniunctus  cum  eis  egerat,  [Asc*  in  Mil.  saepius.] 
turbulentissimas  ipse  quoque  habuerat  conciones  [cf.  Asc.  in  Mil.  etarg. 
in  Mil.  ,inter  primos  et  Q.  Pompeius  et  C.  Sallustius  et  T.  Munatius 
Plancus  tribuni  pleb.  inimicissimas  conciones  de  Milone  habebant,  invi- 
diosas  etiam  de  Cicerone'],  fortasse  etiam  graves  cum  Domitio  exercu- 
erat  inimicitias,  prqfecto  ei  ex  animi  conscientia  timendum  fuit,  ne  ipse 
accusar etur.  Qua  de  re  mihi  videtur  tum,  cum  sive  alter  sive  uterque 
collega  fuit  damnatus,  angore  animi  perterritus  hanc  epistolam  misisse 
ad  Caesarem  primis  anni  51  diebus. 

§.  5  De  epilogo  epistulae. 

Sed  nunc  spectemus  epilogum,  num  quid  trepidationis  et  angoris 
in    eo  cognoscatur» 

Profecto,  quod  quasi  tragoedias  agit  scriptor,  Caesarem  ne  impe- 
rium  Romanorum  dilabi  patiatur,  admonendo,  ei  deorum  inimicitias  mi- 
nitatur ,  patres  patriamque  loquentes  introducit,  màgis  animi  angore 
permotus,  quam  ut  rhetorico  fuco  orationem  afficeret,  fecisse  videtur. 

Celeri  autem  sibi  opus  esse  auxilio  indicat  ipse  XII,  4.  ,sed  me 
illa  magis  cupido  exercet,  ut  quocumque  modo  quam  primum  res 
publica  adiutetur.'  Scilicet  bonum  publicum  ibi  etiam  privatim  ei 
usui  erat.     (cf.  supra.) 

Quod  igitur  de  his  duobus  libellis  statuendum  sit. 

Nunc,  quoniam  ad  finem  pervenimus  quid  inquisitione  nostra  as- 
secuti  simus,  repetamus.  Primum  igitur,  id  constare  videtur,  oratio- 
nem huic  epistulae  in  codicibus  praecedentem  fictam  esse  a  rhetore  ita, 
ut  epistulam  more  compilatoris  inspexerit  eiusque  argumentum  formam 
flosculos  partim  imitatus  sit. 

Erat  autem  is  quoque  homo  Sallusti  stili  peritissimus,  ceterum 
haud  ita  prudens  atque  elegans.  Eundem,  quo  tempore  suasoriam  scrip- 
sisse  suspicer  iam  supra  dixi.  Vixisse  enim  mihi  videtur  primis  Augusti 
temporibus.  Deinde  id  comprobasse  mihi  videor:  multa  discrimina  in- 
tercedere inter  hos  duos  libellos*  Iam  verborum  copia  inter  se  distare 
itemque  ratione  grammatica.  Quae  quidem  omnia  in  utroque  in  univer- 
sum Sallustiana  sunt,  ita  tamen,  ut  uterque  libellus  singularia  quaedam 
habeat,  quae  quidem  in  suasoria  aliorum  magis  scriptorum  redolent  ar- 
tem  atque  consuetudinem,  in  epistula  aut  bene  cum  Sallusti  grammati- 
cae  ratioiris  proprietate  congruentia  aut  ex  ea  emanentia  demonstrari 
possunt.  Deinde  suasoriae  scriptoris  rerum  gestarum  scientia  vilis 
atque  ex  scholis  et  umbra  hausta  videtur.  Veruni  epistula^m  qui  scrip- 
sit  summam  atque  accuratissimam  cum  omnium  rerum  gestarum 
tum  maxime  civilium  turbarum  ante  bellum  inter  Caesarem  et  Pom- 
peium actarum  habuit  cognitionem.  Quin  C.  Gracchi  legem  de  suffragiis 
cap.  Vili,  §.   1  cf.  Lang.  A.  R.  v.  Ili  p,  42  Momms.  H.  R.    v.   II  p. 


—  Sò- 
IOT.  solus  omnium,  quoad  equidem  scio,  veterum  scriptorum,  memoriae 
tradidit  et  eam,  quae  ficta  esse  non  possi  t  Deinde  de  Liv.  Drusi  statu 
atque  condicione  singulare  quoddam  fert  iudicium,  quod  cum  paucis  tan- 
tum scriptoribus  ei  est  commune.  (VI  §.  3  et  4.)  Denique  sapientia 
vel  potius  prudentia  scriptoris,  quae  in  utròque  libello  conspicitur,  in 
priore  paene  puerilis  est.  Sunt  enim  multa,  quae  magis  quasi  bellum 
acroama  sunt  quam  ea,   quae  subtilitate  cogitandi  intellegantur. 

His  omnibus  igitur  si  nihil  aliud,  hoc  tamen  probatum  duco,  epis- 
tulae  scriptorem  non  eundem  fuisse  atque  suasoriae.  Qua  de  re  om- 
nium primum  uterque  libellus  separatim  erat  contemplandus. 

Quod  usque  ad  hunc  diem  inde  a  Carrione  vix  quisquam  fecit. 
Sed  eam  ipsam  neglegentiam  puto  fuisse  causam,  cur  inprimis  veritas 
in  hac  quaestione  tam  diu  tenebris  occultata  teneretur.  Huc  vero  ac- 
cedebat  squalor  glossematum  corruptelarumque,  quo  aspersa  est  epistu- 
la;  porro,  quod  ira  atque  metu  scriptoris  imbuta  veritatis  speciem  in 
elocutionibus  saepius  neglegere  videbatur.  Dico  enim  capp*  IV  et  IX, 
ubi  iracundia  scriptorem  superiectionibus  audacissimis  calumniisque  et 
argumentis  quam  maxime  fallacibus  uti  coegit,  et  capp.  XII  et  XIII, 
ubi  metus  simul  cum  spe  salutis  Caesarem  ut  verbis  tam  magnificis  ad- 
moneret  eiusque  in  posterum  praemia  depingeret  ab  eo  impetravit. 
Nam  quod  iam  autea  dixi,  ea  mihi  causa  fuisse  videtur  epistulae  mit- 
tendae,  ut  scrrptor,  si  idem  casus,  qui  tunc  Munatium  et  Eufum  colle- 
gas  corripuerat  ipsi  immineret,  in  Caesare  haberet  munimentnm  quod- 
dam atque  receptaculum. 

Hunc  autem  scriptorem  Sallustium  fuisse  putamus,  primum,  quod 
Vaticani  codicis  librarius  iam  idem  credidisse  videtur;  deinde  quia,  quod 
de  Sallusti  scimus  vita  bene  congruit  cum  epistulae  indiciis;  tuni  quod 
rerum  gestarum  scientia,  rei  publicae  eiusque  morbi  cognitio,  remedio- 
rum  prudentia  tanta  est,  quam  vix  ali  atque  rerum  scriptori  et  quidem 
aequali  tribuas  ;  porro,  quod  alios  quoque  (Ciceronem)  tales  epistulas  si 
minus  admonitrices  attamen  consultatorias  ad  Caesarem  tum  aut  misisse 
aut  missuros  fuisse  constat  et  Sallustio  cur  idem  faceret  cummaxime 
tunc  temporis  satis  fuit  causae  ;  denique  quia  talis  dicendi  generis,  prae- 
terea  naturae  morum  indolis  imitatio  tam  praeclara  nullo  pacto  a  quo- 
quam  perfici  posse  videtur. 

Sed  lue  aptus  mihi  videtur  locus,  quo  disseratur  de  consultatore, 
quomodo  Caesarem  rem  publicam  ordinaturum  putaverit,  utrum  eum 
bello  patriae  illato  an  pace  altero  consulatu  nobilitateli!  eoerciturum  ex- 
spectaverit.  Mihi  quidem  illud  posterius  verisimilius  est,  eum  prorsus 
aliter  atque  Jordanus  interpreter  locum:  XIII,  §♦  6*  ,quippe  si  morbo 
iam  ant  fato  huic  imperio  secus  accidat,  cui  dubium  est,  qnin  per  or- 
bem  terrarum  vastitas  bella  caedes  oriantur1.  (Jord.  de  suas.  p.  5.). 
Tantum  constat,  hoc  enuntiato  dici,  si  Caesar  urbem  ab  occasu  non 
restituatl  vel  potius  restituere  non  possit  (morbo,  scilieet  publico  ( —  non 
suo  — )  aut  fato  impeditus)  fore,  ut  caedes  vastitas  bella  oriantur.  Nani 
Jordanus  false  de  praematura  Caesaris  morte  cogitat.  Est  enim  ilio  mor- 
bus idem,  per  quem  urbs  paene  ad  occasum  venerat.  A  Caesare  igi- 
tur scriptor  petit,  ut  medicinam  adhibeat.      Fieri  tamen  posse,  ut  iam 

morbus  eo  progressus  sit  quo  ne  Caesar  qu 
ad  certamen  veniat.  Haec  vero  mihi  sur 
Chr,  ineunte  epistulam  scriptam  esse. 

Nani  tum  quidem  homo  prudens  pacia  bonis  artibus  etiamtum 
liberam  rempublicam  servari  posse  crediderit,  cum  praesertim  reputaret 
secum,  quanta  licentia  Pompeius  priore  anno,  summam  potestatem  nac- 
tus,  agitasset. 


Nunc  sicuti  suasoriae  scriptori  mihi  quoque  de  jncepto  meo  panca 
addere  necessarium  videtur.  Scio  me  rem  difficillìmam  adiisse  neque 
eam  ita  ad  finem  perduxisse,  ut  non  restent,  de  quibus  valde  dubitari 
possit.  Sed  etiamsi  nihil  aliud  effecissem,  nisi  ut  iterum  hac  de  re  a 
viris  doctis  nova  instauraretur  quaestio,  tamen  non  frustra  meum  labo- 
rem  fuisse  crederem. 


VITA. 


Natus  sum  Albertus  Ludovicus  Hellwig  Merseburgi  a.  h.  s.  XLVI, 
a.  d,  XV.  Cai.  Febr. ,  patre  Carolo  Guilelmo  acuario,  matre  Guilelma 
Theresa  e  gente  Gracheniana,  quam  nuper  morte  mihi  ereptam  valde 
lugeo.  Fidem  profiteor  quam  dicunt  evangelicam.  Literarum  dementa 
didici  in  schola  patriae  urbis  publica. 

Deinde  ab  XIV  usque  ad  XVI  aetatis  annum  multas  perpessus 
sum  molestia s  non  nullo  cum  detrimento  corporis  inter  homines  alienos 
avaros  pietatem  probitatemque  simulantes.  Sic  valetudine  minutus, 
spe  deceptus  domum  redux,  quod  iam  ante  plures*  annos  suaserat 
magister  carissimus  Luebenius,  literarum  studium  amplecti  velie  statui. 
Gymnasio  igitur  Merseburgensi  Scheelii  v*  d*  auspiciis  receptus  usque 
ad  mensem  Sept,  a.  h.  s.  LXIX.  exercitationibus  scholasticis  interfui. 
Deinde  maturitatis  testimonio  instructus  Halas  me  contuli,  quo  philolo- 
giae  darem  operam.  Ibi  per  tria  semestria  Keilii,  Bernhardyi,  Zacheri 
Erdmanni,  d.  Steinhardi,  R.  Schoenii  aliorum  diligentissimus  fui  au- 
ditor. Tunc  Lipsiam  transmigravi,  ubi  iterum  per  quattuor  semestria 
scholis  interfui  doctissimorum  virorum  Ritschelii,  Langii,  Curtii,  Zàrnckii, 
Drobischii,  quibus  omnibus  gratias  nunc  ago  summas,  Etiam  seménarii 
philologici  Lipsienis  Ritschelio  Langioque  rectoribus  socius  fui  ordinari- 
us.  item  seminarii  paedagogici,  quod  regere  solet  v.  d.  Rcksteinus  scho- 
lae  Thomanae  rector  laudatiss  ;  neque  germanistarum  qui  dicuntur  exer- 
citationibus prorsus  abstinui,  cum  per  duo  semestria  societatem  Zarncke- 
nianam  assidue  frequentarem. 


Druck  voti  Hotteurothu.  Sclineider  in  Merseburg. 


